ועדת המדע והטכנולוגיה, כנסת 20, פרוטוקול מספר 168, 2018-03-08 11:00

אורי מקלב: לצורך הרשמיות אנחנו צריכים לפתוח בפתיחה רשמית, מכיוון שזה לא סיור פרטי שלי, אלא ביקור וסיור של הוועדה, נמצא פה רושם פרוטוקולים, זה מתפרסם, נכנס לדברי הכנסת, אז לטוב ולמוטב אם את רוצה להגיד דברים קחי בחשבון שאחרי זה הדברים - - -

<שלי לנצמן: לא נעים לי להגיד לך, כבודו, אבל אני שלוש שנים מנכ"ל מייקרוסופט ומהיום הראשון שקיבלתי את התפקיד אני יוצאת מנקודת ההנחה הזאת, גם כשאני מבקשת מדיילת בטיסה משהו.

<שלי לנצמן: פעם הייתי יותר עצבנית.

אורי מקלב: ואם לפעמים ככה שוכחים אז יש כאלה שמזכירים לנו.

אורי מקלב: אנחנו בכנסת יותר ויותר מרגישים את זה.

אורי מקלב: לכם גם יש חלק בתוך העניין הזה, כל הפיתוח ההייטקי באמת הביא אותנו למקומות אחרים, כשחלק אנחנו לא מודעים לכך.

אורי מקלב: לא זו אף זו, אנחנו לא מעט מתעסקים בנושא של התופעות בעקבות השימושים המוגברים וההתרחבות והחידושים הטכנולוגיים, במיוחד בתקופה האחרונה אנחנו מתעסקים גם בעקבות, או בעקבותינו גם התקשורת, המידע הרב שיש עלינו והמעקב הרב שיש עלינו.

אורי מקלב: גם אם זה לא אישי, גם אם זה אלגוריתם, אבל השימוש בהם ועד איפה הגבולות ומה מתאים ומה - - - אין ספק בדבר אחד, שאנחנו יודעים, אבל לא מודעים.

אורי מקלב: יש דברים שיודעים שיכולים לשמוע אותך, מי שרוצה להגיד משהו, היום כבר יותר היום יודעים שמצלמים, אבל לא עד כדי כך.

אורי מקלב: אנשים במרחב הציבורי לא חשים את זה, אין להם את ההלימה בין זה שמצלמים אותם ובוחנים את הצילום שלהם וגם מעבדים אותו ואולי גם משתמשים בו לבין מה שקורה - - - אין הלימה.

אורי מקלב: בשימוש שלנו ביום יום אנחנו יודעים שיש את זה, אבל זה לא הופנם בנו.

אורי מקלב: יש כאן פער עדיין.

אורי מקלב: יכול להיות שזה משהו של שנים, יכול להיות שהצעירים מרגישים את זה יותר.

<שלי לנצמן: לא, פחות אכפת להם, הם עוד לא מבינים את ההשלכות של זה.

אורי מקלב: ויש איזה ויכוח אצלנו.

אורי מקלב: אנחנו מארחים היום מומחים שאומרים שזה כן אכפת להם.

אורי מקלב: זה שהם חושפים את עצמם, בזה שהם כן יודעים, הם כן רוצים לשמור על המסגרת שלהם, רק הם לא יודעים איך לעשות את זה ואנחנו צריכים לתת להם את הכלים.

אורי מקלב: אנחנו הרבה גם בחלק הערכי בעניין הזה דנים, אבל אנחנו גם בהחלט מנסים לעשות איזה שפה, על אף שכשאנחנו רוצים לעשות משהו מקדימים אותנו הרבה יותר.

אורי מקלב: בישיבה האחרונה שהייתה לנו, בנושא האינטרנט של הדברים, אני חושב שמשם הגענו לראות.

אורי מקלב: אנחנו נעשה עוד ישיבות על זה.

אורי מקלב: אבל זה דרך אגב.

אורי מקלב: אבל, ברשותכם, אני אפתח את הישיבה שלנו.

אורי מקלב: אנחנו פותחים ישיבה של ועדת המדע והטכנולוגיה, היום יום חמישי, שהוא כ"א באדר.

<שלי לנצמן: כן, באדר זה קל.

אורי מקלב: גם אם אנחנו טועים אז לא נורא, באדר מותר לטעות קצת.

אורי מקלב: אדר מתחיל בשמחה.

אורי מקלב: חודש אדר, שמרבים בו בשמחה, ה-8 במרץ 2018, אנחנו נמצאים בסיור, סיור שאנחנו באמת שמחים לקיים אותו, אנחנו רואים חשיבות לחזק את הקשר בין חברה שהיא לא רק פועלת בתוך מדינת ישראל, אלא יש לה קשר למדינת ישראל.

אורי מקלב: אנחנו יודעים שהחברה פתחה את הסניפים הראשונים שלה מחוץ למקומה, מחוץ לארצות הברית, בישראל, והקשר הזה נמשך תוך שיתוף פעולה ותוך הרגשת מחויבות של שני הצדדים.

אורי מקלב: מתוך הערכה, מתוך קשר אנחנו נענינו לבוא לסייר ולהתרשם, גם כדי ללמוד וגם כדי לחזק את הקשר ולראות את הממשקים המשותפים שלנו והרבה גם ללמוד.

אורי מקלב: ואני רוצה להגיד לכם בצורה גלויה, חצי אוף דה רקורד, שעברנו שבוע סוער, יותר משבוע סוער, אנחנו עומדים להיות בשבוע סוער של הממשלה - - -

<שלי לנצמן: נקווה שיסתיים לטובה.

אורי מקלב: אפילו דחיתי פגישה בחלק שלי, ליישב ולמנוע את המשבר הקואליציוני, כדי שהממשלה תוכל להמשיך, אנחנו חושבים שיש חשיבות מאוד גדולה לממשלה, בכל הנושא של משילות ולא משנה כרגע איזה ממשלה, כל ממשלה, צריך לתת לה אופק.

אורי מקלב: אתם כחברות מסחריות יודעים כמה זה חשוב, כמה שזה מקרין, אנחנו מצווים לעשות מאמץ, עד כדי כך שאני דחיתי קצת פגישה בנושא הזה, ואני מכאן מיד נוסע לתל אביב כדי להמשיך, שבשובו של ראש הממשלה, שננסה להכין את הכול כדי שנוכל, וכל זאת בתקווה שבאמת רוצים להמשיך ולא הסיבה שאנחנו מתעסקים בה, שזה חוק לימוד תורה, שהוא יהיה הגורם, שיהווה את המשבר.

אורי מקלב: אם ראש הממשלה או מישהו אחר יחליט מסיבות שלהם ללכת לבחירות, אז יכול להיות שככה יהיה, זה גם לא בטוח.

אורי מקלב: אנחנו מאוד חושבים שזה לא נכון שזה יהיה, אבל יכול להיות שיש עוד סיבות.

<קריאה: רק שלא יאמרו שבגלל סיור במייקרוסופט נפלה הממשלה.

אורי מקלב: לא, אני רוצה להגיד, אתם אפילו עוזרים לנו קצת, אנחנו ככה נמצאים בעין הסערה וכשבאתי לפה ההרגשה הראשונה שלי הייתה 'אוה, קצת לראות', הרגשתי שאני פעם ראשונה, אפילו לא ידעתי אם נסעתי אחורה או קדימה, דודי נהג, היינו תקועים בפקק, לכן כשבאתי לפה הרגשתי - - - וזו הייתה פתיחה טובה שלנו.

אורי מקלב: אני מאוד שמח לפגוש אותך כמנכ"לית.

אורי מקלב: ידענו שיש מנכ"לית, ביום האישה, כשאנחנו מציינים את יום האישה הבינלאומי, לראות חברה שהיא חברה מסחרית ונותנת עוצמה, מכירה בעוצמה הנשית, ביכולות הנשיות ומעמידה בדרג הניהולי נשים.

אורי מקלב: אני שומע שאתם עומדים בכל פרמטר של שוויון בשדרה הניהולית.

אורי מקלב: אנחנו בכנסת גם עושים את המאמץ הזה, מציינים את היום הזה, אז יצאנו וגלגלו זכות על ידי זכאי שגם את היום הזה נציין במקום שמי שעומד בפנינו זה מנכ"לית.

אורי מקלב: אנחנו מאחלים לך הצלחה גדולה מאוד.

<שלי לנצמן: תודה רבה.

<שלי לנצמן: אני חושבת שאם היית שואל את הצד הגברי בחדר ממייקרוסופט הוא היה אומר לך שאין שוויון.

<שלי לנצמן: במספרים אין שוויון, זה נכון, אנחנו 60% נשים ורק 40% גברים, בטח בשדרה הניהולית שלנו, כך ששוויון כבר אין פה, אבל בגלל שזה מאמץ כל כך גדול זה יכול בכל רגע נתון להשתנות.

<שלי לנצמן: בסוף דברים קורים.

<שלי לנצמן: אז קודם כל ברוכים הבאים לוועדה, אני מאוד מודה לך שהתפנית ביום כזה, בשבוע כזה סוער, אבל בחרנו חיים סוערים אז אנחנו צריכים כבר להתחיל להתרגל לזה.

<שלי לנצמן: על זה אני כבר לא מלינה.

<שלי לנצמן: אז באמת תודה רבה שאתם מתארחים אצלנו היום.

<שלי לנצמן: אנחנו גם נשמח אם זה יהיה אחד מני עוד סיעורי מוחות שנוכל לעשות באמת כדי להרחיב את היריעה במחשבות על הרבה נושאים שהעלית אותם פה היום.

<שלי לנצמן: הנושא הראשון שאני הרגשתי ששמת לנו כמובן, המפגש של הטכנולוגיה והאתיקה.

<שלי לנצמן: האתיקה פוגשת אותנו גם ברמה התרבותית, בסוף האחריות שלנו, של מייקרוסופט כמובילת שוק ושל כנסת ישראל היא גם להוביל פה תרבות ולא רק כלי כזה או אחר.

<שלי לנצמן: אני חושבת שיש לנו הרבה עשייה שאנחנו עושים בתחום הזה ויכולים לעשות עוד יחד איתכם הרבה מאוד.

<שלי לנצמן: אנחנו משקיעים, פעם בשנה, למשל, כל העובדים שלנו הולכים לבתי ספר כדי לפגוש ילדים ולדבר איתם על תרבות ההתנהגות באינטרנט כי ברור לנו הגבול המאוד רחב שיש שם והאפשרויות והמפגש המאוד, מצד אחד מסקרן וגדול ומעצים, לצד העובדה שיש שם גם סכנות וילדים צריכים להיות יותר מודעים לסכנות כדי לדעת איך להתנהג שם.

<שלי לנצמן: גם מה לעשות, כשאתה צעיר, באמת עוד לא ניתנה לך כל הבינה ואתה עוד לא מבין את ההשלכות.

<שלי לנצמן: אני מנסה לפעמים כשאני באה לבתי ספר לדבר עם ילדים על זה שיכול להיות שהיום הם יעלו איזה שהיא תמונה שתיראה להם נורא חמודה ואיזה קטע הוללות, אבל כשהם יבואו להתראיין אצלי בעוד 15 שנה, אצלי זה שם קוד, זה לא חייב להיות אני, אני עד אז מקווה שאני אעשה דברים אחרים, אבל כשהם יבואו להתראיין התמונה הזו תהיה שם.

<שלי לנצמן: הם לא יוכלו להתעלם ממנה ומי שיראיין אותם יבין שזו הייתה הבחירה שלהם מתי שהוא בחיים לנהוג כך או כך וילדים צריכים להבין שבעצם, כמו שלכל אחד מאיתנו יש זיכרון צרוב בראש, שאי אפשר לנקות אותו, זה הזיכרון שלנו, גם היום למרחב האינטרנט יש זיכרון.

<ענת לוי: וכאן יש את השאלה האתית הנוספת שאמרנו על הזכות להישכח.

<שלי לנצמן: על הזכות להישכח, בוודאי, אבל גם בזכות להישכח אני רוצה שאנחנו נהיה מאוד פרקטיים.

<שלי לנצמן: זאת אומרת את יכולה לבקש מכלי מסוים, ואני מבינה למה את - - -

אורי מקלב: ענת לוי, מנהלת הוועדה.

אורי מקלב: אנחנו נעשה גם היכרות.

<שלי לנצמן: כן, היא הציגה את עצמה בכניסה, נפגשנו.

<שלי לנצמן: את צודקת ואני מבינה גם למה את רומזת לי, יש כלים מסוימים שאתה יכול לבקש מהם למחוק משהו.

<שלי לנצמן: גם אם הכלי הזה ימחק באותו רגע, עדיין בזיכרון הצרוב של האינטרנט יכול להיות שזה כבר שוכפל למקומות אחרים.

אורי מקלב: אין לו יכולת.

אורי מקלב: גם אם יש לו זכות, אבל - - -

<שלי לנצמן: לא הוקם עוד או"ם, וגם האו"ם עדיין לא מחליט הכול בעולם, לא הוקמה אוטוריטת-על לאתיקה וטכנולוגיה בעולם, כמו שנאמר כאן, שיכולה להבטיח שזה יימחק מהזיכרון, אף כי את צודקת, שכפעולה מיידית זכותו של בן אדם שזה לא יקרה וזה יימחק.

<שלי לנצמן: צודקת לחלוטין.

<שלי לנצמן: הראייה והיריעה היא גדולה יותר מזה, אבל מה שחשוב להבין שהטכנולוגיה היום היא לא נחלת ההייטק ולא מגזר ההייטק.

<שלי לנצמן: לא יהיה תחום בעולם תוכן שלנו שלא תהיה בו טכנולוגיה וטכנולוגיה לא תהיה, זאת שתיקח אותו קדימה וישתמשו בו.

<שלי לנצמן: זה חינוך, זה חקלאות.

<שלי לנצמן: אנחנו רואים היום את המדינות המובילות בחקלאות בעולם שהן המדינות שמשתמשות בטכנולוגיה כדי להחליט מתי לקצור את החיטה, כמה להשקות ומתי להדביר או לא להדביר.

<שלי לנצמן: כתוצאה מזה התפוקה שלהם עולה באופן משמעותי.

<שלי לנצמן: אז אין היום תחום, אנחנו מבינים שבמכוניות זה יהיה חלק מנחלתנו, בכל תעשייה, בטקסטיל, ובכל זה יהיה.

אורי מקלב: בבריאות.

<שלי לנצמן: בבריאות בוודאי, ואנחנו רואים שזה לוקח אותנו גם, זה ממש זורק אותנו כמה צעדים קדימה כל פעם שאנחנו לוקחים את הטכנולוגיה והבריאות ביחד.

<שלי לנצמן: מכאן שאנחנו צריכים להבין שהטכנולוגיה היא חלק מהחיים, מכאן שאנחנו צריכים להחליט איפה היא פוגשת אותנו בכל העולמות שלנו ואיך אנחנו רוצים כמדינה וכתרבות לקחת את זה מפה קדימה ופה יש הרבה עבודה שהצוות פה עושה.

<שלי לנצמן: אני בטוחה שהיום עוד יחלקו איתכם ותוכלו להבין.

<שלי לנצמן: בראייה שלנו כחברה יש לנו שתי הסתכלויות מרכזיות.

<שלי לנצמן: הצד האחד, ואני לא איתמם בו, אנחנו חברה מסחרית שמסתכלת על ההצלחות העסקיות שלה, אבל הצד הלא פחות חשוב הוא שלכל אחד מאיתנו יש יעדים שהם נקראים לאומיים, יעדים לאומיים, והיעדים הלאומיים של כל אחד מאיתנו הם להביא את המדינה שבה אנחנו חיים, ישראל, למקום שבו יש שקיפות שלטונית בצורה הטובה ביותר, שבו יש קשר שבין האזרח והמדינה טוב יותר ואיכותי יותר, שבו משרדים בין משרדים יכולים לפעול בצורה הטובה ביותר באמצעות טכנולוגיה ובעצם השאלה שלנו היא איך טכנולוגיה יכולה לשפר את איכות החיים של כל אחד מאיתנו במדינת ישראל, והיא יכולה לשפר.

<שלי לנצמן: וזאת האחריות.

<שלי לנצמן: לכל אחד מאיתנו פה בחדר מעובדי מייקרוסופט יש יעד ועל זה הוא נמדד.

<שלי לנצמן: הוא לא נמדד רק על הרווחים, או על ההכנסות, או על הקשרים שהוא מביא, אלא בעצם איך אנחנו לוקחים את מדינת ישראל ויש לנו תכנית שלמה שאנחנו צריכים להוכיח אותה למנהלים שלנו, שאנחנו מקדמים אותה כל פעם צעד צעד קדימה.

<שלי לנצמן: זאת האחריות שלנו.

<שלי לנצמן: תוכלו לשמוע את זה היום מאנשים.

<שלי לנצמן: אנחנו פעילים כמובן בכל התחומים, חברה שהמנעד שלה הוא מאוד מאוד גדול, אנחנו מדברים פעם אחת לארגונים מאוד מאוד גדולים ופעם אחת אנחנו מדברים עם התלמידים והאזרחים.

<שלי לנצמן: אנחנו מדברים על מערכות מאוד מאוד מורכבות וגם מערכות מאוד פשוטות, אבל בסוף אנחנו רוצים באמת לוודא שהטכנולוגיה הייתה זאת שעזרה לכולנו לעשות את הקפיצה, אם זה בקריירה שלנו, אם זה באמונה שלנו, לאן אנחנו רוצים לקחת את החיים שלנו קדימה או לאן אנחנו רוצים לקחת את הארגון או המשרד שלנו קדימה.

<שלי לנצמן: זאת תפיסת החיים שלנו.

אורי מקלב: עיקר הפעילות היום זה בתחום הפיתוח?

אורי מקלב: הפעילות שלכם בישראל.

<שלי לנצמן: בישראל יש לנו כמה תחומים.

<שלי לנצמן: תחום אחד - - -

אורי מקלב: מה שמעניין אותנו זה תחום הפיתוח.

<שלי לנצמן: בתחום הפיתוח יש לנו פה למעלה מ-1,000 מפתחים שיושבים בישראל ומפתחים לקבוצות המוצר ישירות ברדמונד, שיושבים בסיאטל, זה אחד מהמרכזים הכי גדולים בעולם שהוא מחוץ לארצות הברית.

<שלי לנצמן: אנחנו בחרנו לפתח אותו פה ואנחנו גדלים כל הזמן.

<שלי לנצמן: אנחנו בונים עכשיו בניין חדש למייקרוסופט בהרצליה שאמור להיות בסוף ל-2,500 איש.

<שלי לנצמן: אז אנחנו עם תכנית ארוכת טווח לצמוח בישראל, כשהרעיון שלנו הוא לנצל את היצירתיות ואת הכוח המחשבתי המאוד חזק שיש בישראל עם הנחישות.

<שלי לנצמן: יש משהו.

<שלי לנצמן: שאל אותי סאטיה, עדיין המנכ"ל החברה, כשהוא בא לכאן לביקור בארץ, ישבנו עם בנט, שר החינוך, והוא שאל 'אבל למה פה?, אני בא מהודו', הוא אמר, 'בהודו יש אנשים מאוד חכמים ומאוד טכנולוגיים, למה פה?

<שלי לנצמן: מה פה עושה את זה אחרת?

<שלי לנצמן: אני רוצה להבין'.

<שלי לנצמן: אז אחת זו הנחישות שלנו, יש לנו תכונה, כמובן בהכללה, אנחנו מאוד נחושים, אנחנו לא מוותרים.

<שלי לנצמן: יש בעיה, אנחנו רוצים לפתור אותה, יש קושי, אנחנו רוצים להתגבר עליו, זו נחישות שמובילה אותנו תמיד קדימה.

<שלי לנצמן: זה המוח שלנו, אין לנו הרבה משאבים אחרים.

אורי מקלב: ההון האנושי.

<שלי לנצמן: ההון האנושי.

<שלי לנצמן: אז הגדלנו את זה, הגדלנו את היכולת הזאת.

<שלי לנצמן: אני חושבת שהחינוך תמיד היה בסוף בכל בית, ההבנה שבכל בית החינוך הוא הדבר החשוב שצריך להשקיע בו.

<שלי לנצמן: לא משנה איזה חינוך אתה בוחר בסוף, אבל אתה עדיין מבין שהחינוך הוא הבסיס, הלמידה, וההבנה שלמידה היא מרכז החיים שלנו היא ההבנה שאנחנו לא יודעים הכול ואם אתה לא יודע הכול אתה חייב ללמוד כי אחרת לא תתקדם.

<שלי לנצמן: ההבנה הזאת נורא משמעותית.

אורי מקלב: הם כבר מכירים שאני אביא את הדוגמה, אני מחזק את מה שאת אומרת בעניין הזה, למילה חכם יש תרגום בכל השפות, אין שפה שאין תרגום למילה חכם, אבל המילה 'תלמיד חכם', אין מילה כזאת באף שפה, גם לא באידיש.

אורי מקלב: כשרוצים להגיד באידיש תלמיד חכם אומרים 'תלמיד חוכם'.

אורי מקלב: אי אפשר להגיד את זה אחרת.

אורי מקלב: מה שאת אומרת זה בדיוק מתחבר, אפשר להשתמש בדוגמה הזאת.

אורי מקלב: אנחנו מבינים שכדי להיות חכם צריך כל הזמן ללמוד.

אורי מקלב: מי שחושב שהוא חכם בזה, אז הוא נשאר בזה, הוא חכם, הוא יכול להישאר חכם בלילה, מה שנותן לו את הכוח זה להיות תלמיד חכם.

אורי מקלב: זה השילוב של שני הדברים האלה.

אורי מקלב: אומרים טוב שברופאים לגיהינום, למה טוב שברופאים?

אורי מקלב: מי שחושב שהוא הטוב, הוא יגיע לגיהינום.

אורי מקלב: צריך תמיד לדעת כל הזמן שלא טוב, אז אתה לומד, אתה מתעניין, אתה חושב, אתה ממשיך לחפור.

אורי מקלב: מי שחושב שהוא טוב, זה הפתגם 'הטוב שברופאים לגיהינום', אפשר להגיד 'או מי שחושב שהוא טוב'.

אורי מקלב: הרבה חוקרים לא הצליחו להגיע מדוע באמת יש למוח היהודי את היכולות ואת הרצון, אבל אני שמח שהחברה באמת מכירה בזה שבישראל באמת - - -

<שלי לנצמן: כן, ואנחנו ממשיכים להשקיע פה הרבה מאוד.

אורי מקלב: יש לזה הרבה יתרונות.

אורי מקלב: אמנם כל חברה שהפיתוח נעשה בארץ, אנחנו רואים, וגם יכול להיות שיש מגוון האוכלוסיות בנושאים של הפיתוח.

אורי מקלב: היום יש באמת שילוב בעבודה עם מגוון האוכלוסיות וזה מקצוע שיש בו מקום ורצון והתאמה, אפשר לעשות התאמה לכולם.

אורי מקלב: לא תמיד - - - אבל הפיתוח יכול לתת, יש לו אפשרות בהתאמות כאלה שלא מפריעות לשום דבר, לא מהבחינה לא הכלכלית וגם לא האיכותית והמקצועית.

אורי מקלב: ואתם, המחשבה שלכם תוך כמה זמן להגדיל מ-1,000 ל-2,500?

<שלי לנצמן: אנחנו אמורים לעבור לבניין בעוד שנתיים וחצי ועד אז אנחנו מצפים ששלושת רבעי כבר יהיה מלא.

<שלי לנצמן: אנחנו תמיד לוקחים עם ראייה קדימה, שיהיה לנו עדיין לצמוח, שלא נצטרך לעבור כל כך מהר.

אורי מקלב: אתם כבר עסוקים בגיוס של עובדים חדשים?

<שלי לנצמן: אנחנו קונים כאן חברות כל הזמן ומגדילים את התקינה שלנו.

<שלי לנצמן: אנחנו גם גדלים כל הזמן, כל הזמן גדלים.

אורי מקלב: המקום הזה הוא גם מרכז פיתוח?

<שלי לנצמן: פה יש 350 איש ושאר האנשים יושבים בהרצליה, חיפה ונצרת.

<שלי לנצמן: בנצרת יש מעט מאוד אנשים.

אורי מקלב: בראש העין אין לכם אנשים?

<שלי לנצמן: לא, בראש העין קנינו חברה ואחרי כמה זמן העברנו אותה - - -

אורי מקלב: וכאן, בתוך ה-300 עובדים שנמצאים פה, כולם פיתוח?

<שלי לנצמן: לא, הרוב הם לא פיתוח, רק שליש הם פיתוח.

אורי מקלב: והשאר זה מינהל?

<שלי לנצמן: והשאר זה אנשים שעובדים עם לקוחות, אנשים שיודעים לתמוך בלקוחות.

<ענת לוי: אנשי המחשוב של הכנסת.

<ענת לוי: לא הצגנו את האנשים, זה אנשי המקצוע של ה - - -

אורי מקלב: אולי עכשיו הזמן.

<ענת לוי: לא, אז שכל אחד יגיד את שמו, אז נלך לפי הסדר.

<ענת לוי: (סבב נוכחות).

<שלי לנצמן: אז אני רוצה לאחל לכם קודם כל באמת היום יום העשרה ולמידה, זו טעימה מהרבה נושאים, כל דבר שתרצו אנחנו עומדים לרשותכם, להיפגש שוב, לשבת לחשוב מה שתרצו.

<שלי לנצמן: תיהנו.

אורי מקלב: את עוזבת אותנו?

<שלי לנצמן: אני עוזבת אתכם.

אורי מקלב: רק מילה אחת לפני שאת עוזבת, כי אולי זה בסמכותך.

אורי מקלב: התחלת להגיד שאנחנו באמת משתלבים בפיתוח ובקידום הטכנולוגיה, אני רק רוצה לספר לך שאנחנו הרבה שמים דגש על צמצום פערים.

אורי מקלב: זאת אומרת ביחד, כפי שאת אמרת, שאתם מסבירים לצעירים, אנחנו עושים עוד מאמץ, אני חושב שאפשר לשלב את החברות, יש איזה תכנית בעניין הזה שאני מנסה לקדם אותה, בסופו של דבר נעשים הרבה מאמצים, הממשלה עושה מאמצים בכל מיני פרויקטים, גם בתמיכה במתנ"סים ואחרים שעושים, בעצם לצמצם פערים.

אורי מקלב: התברר יותר ויותר שגם אנשים מבוגרים, שנראה לנו שהם לא רוצים ולא יכולים, ממש לא, יש להם מוטיבציה, אולי אחת המוטיבציות הגדולות שיש זה דווקא לאנשים מבוגרים, אני מדבר על ממש מבוגרים, אנשים בשנות ה-80 שלהם, שרוצים באמת לא להיות מחוץ, להכיר ולהשתמש ולדעת וגם זה הכרח היום.

אורי מקלב: רוב השירותים ניתנים, כמה שאנחנו מנסים גם לשמר מתן אחר, שזה יכול להיות סוגי אוכלוסיות, אנשים מבוגרים, לצמצם פערים.

אורי מקלב: אחד הדברים, שממש בשבוע האחרון התגבשה אצלנו מחשבה שאולי אפשר לקדם אותה.

אורי מקלב: נניח זוג, סבא וסבתא שמכניסים מחשב הביתה ומתקשרים במייל והם פועלים בעניין ורואים, שולחים את הסרטונים ויודעים לפתוח, אבל החלק הטכני, הם נתקלים קצת יותר כשיש מעצור, כשיש שיבוש.

אורי מקלב: חשבנו שיהיה מוקד תמיכה, כל חברה תיתן יום, כמה שעות בחודש, לא צריך לבוא לאף מקום, אבל שייתנו תמיכה מרחוק, שהם יידעו שהם מתקשרים למוקד, המוקד הזה לוקח מהם את הכתובת, נכנסים אליו, מגיע אליו מישהו מחברה, הוא תומך.

אורי מקלב: רוב הדברים אפשר מרחוק להתגבר על זה ולפתור את הבעיה.

אורי מקלב: אנחנו עושים את זה בשיתוף פעולה של הג'וינט, אני רואה גם מקום שחברות יכולות לתת מענה.

<שלי לנצמן: אנחנו נשמח.

<שלי לנצמן: העוזר שלך יצא עכשיו, אבל תחברו את זה לאורלי, שאורלי תקבל את הפרויקט הזה, זה יכול להיות אחד הפרויקטים של העובדים שלנו.

<שלי לנצמן: בשמחה.

אורי מקלב: לתת מעצמכם פעם בחודש.

<שלי לנצמן: העובדים שלנו מקבלים ימי תרומה לקהילה, אין שום בעיה.

אורי מקלב: אתה נותן כמה שעות, שלוש-ארבע שעות, בשעות האלה עובד מי שצריך, עובד שלכם.

<דותן נאמני: אני יכול לתת לכם דוגמה אישית, אבא שלי בן אוטוטו 80, לקוי ראייה, עושה שימוש במחשב עם תוכנות מיוחדות והוא תמיד זוכר להגיד לי 'דותן, כשיש לי בעיה במחשב יש חברה אחת שאני יכול להתקשר למרכז התמיכה שלה.

<דותן נאמני: אני אדם מבוגר שיש לי תוכנת אופיס בבית ומרכז התמיכה עונה לי ותומך בי וזה מייקרוסופט'.

<דותן נאמני: זה עובד.

<דותן נאמני: אנחנו לא תמיד ערים לזה, אז אנחנו נשמח לשתף פעולה ולרתום את המשאב הזה.

<שלי לנצמן: בשמחה.

<שלי לנצמן: באמת בשמחה.

אורי מקלב: באמת יש חברות שמצטיינות.

אורי מקלב: אני רוצה להגיד לך, הבוקר, הייתה לי איזה בעיה - - - שהיא אומרת, 'יש חברת סנו, אליהם אני אוהבת להתקשר, יש להם מרכז תמיכה מצוין'.

אורי מקלב: זאת אומרת יש חברות שעונות, שיודעות, יש לך אנשים מיומנים, מעבירים אותך למישהו, מה עושים במקרה כזה וכזה, מה החומר.

אורי מקלב: לא כל החברות, יש כאלה שלא עונים.

אורי מקלב: באמת, אני רוצה לציין, חברות שיכולות, שהחלק הזה, התמיכה וה - - - חשוב מאוד שזה יהיה, זה מעמיד את זה במקום אחר לגמרי.

<שלי לנצמן: בסדר גמור, נשמח לשתף פעולה.

<שלי לנצמן: אני לא רואה מי בצד שלך תופס את זה.

אורי מקלב: יהודה, אבל זה לאו דווקא העוזרים שלי, זה הוועדה.

<שלי לנצמן: זה מטעם הוועדה.

אורי מקלב: אנחנו עושים משהו, יש כבר היענות, אני רואה שיש היענות גדולה ואני חושב שזו תהיה בשורה מאוד מאוד גדולה, בשילוב הממשלה, הממשלה תהיה הגורם המתכלל וכך החברות יתרמו את החלק שלהם לעזרה לצמצום הפערים בתחום הטכנולוגיה לאוכלוסיות, זה לא דווקא אנשים מבוגרים, גם אוכלוסיות, יש אנשים מבוגרים, להזמין טכנאי זה גם סכומים גדולים, אז מחכים לנכד, מחכים לנכדה שתגיע, או שלא כולם יודעים לפתור את זה, אבל מה שיש להם, החסמים האלה, שלפעמים הם חסמים של שום דבר, עלה להם משהו שהם לא יכולים, שאפשר לפתור אותו.

אורי מקלב: מלמדים אותם גם בהתחלה איך לתת את המספר, את הקוד, גם את זה הם לומדים.

אורי מקלב: תדעי לך שיש רצון מאוד גדול לאנשים היום לא להישאר מאחור.

אורי מקלב: אנחנו עם הפרויקטים של להב"ה, הממשלה - - - קשיים כמו הרבה דברים שהם ממשלתיים ולא פרטיים, שמסיבות כאלה ואחרות, מכרזים וכל מיני רגולציה שמכבידה, אנשים מבוגרים מבית החולים ביקשו לצאת להיות בקורס, הם אומרים לבית החולים 'אנחנו רוצים לעבור קורס למידת מחשב, אנחנו לא רוצים להפסיד'.

אורי מקלב: יוצאים מבית חולים כדי - - - אלה סיפורים שהגיעו אלינו ולא סיפור אחד, ככה, עד כדי כך הרצון חזק מאוד היום.

אורי מקלב: הם מבינים שהם צריכים את זה.

אורי מקלב: גם הקשר עם הנכדים, מה נכד, מה נכדה, יכולים לשלוח?

אורי מקלב: סרטון מהצגה שהוא היה, ממקום שהוא היה, ממקום שהוא נמצא, זה היום השיח, והם מקבלים וגם לא מרגישים מנותקים וגם לא מרגישים בודדים.

<שלי לנצמן: כן.

אורי מקלב: יופי, אז עכשיו איך אנחנו ממשיכים?

<שלי לנצמן: אני יוצאת כדי לאפשר להם.

<עוז כהן: שלי, אפשר לשתף אותך לפני שאת נפרדת מאיתנו?

<שלי לנצמן: כן, בבקשה.

<עוז כהן: בזכות ועדת המדע והיושב ראש, הוא לא רק נאה דורש הוא גם נאה מקיים.

<עוז כהן: הכנסת, את מכירה בוודאי חלק מהפעילויות, לפני כשנה, שנה וחצי, עלינו עם מערך שידורים של כל שידורי הוועדות בכנסת לטובת הציבור, זאת אומרת כל אזרח שרוצה לצפות בשידורי הוועדה, דיונים ישירים, בלי פילטרים.

<עוז כהן: את דיברת על שקיפות, אז זו שקיפות ב-100%, וועדת המדע והיושב ראש והצוות כולו נרתמו להיות הראשונים, החלוצים, ששם שידרו את השידורים הראשונים, שם התקנו את המערך הראשון ובעקבות הניסוי המוצלח פרוסים היום בכל החדרים, יש לנו 18 חדרי שידור בכנסת, 18 חדרי קונטרול שמשדרים את כל דיוני הוועדות בשידור ישיר לטובת האזרחים, בלי שום מסננים, בלי שום פרשנויות.

<עוז כהן: אזרח רוצה לדעת מה נאמר בוועדה א' יכול לראות בשידור חי, יכול גם ללכת לארכיון, אז - - -

אורי מקלב: לא רק זה, גם בערב, אני מקבל פידבקים, אמרתי לו 'אתה - - -', הוא אומר, 'לא, אני אחרי זה בערב הסתכלתי, הנושא עניין אותי', בערב הוא נכנס או בהפסקה והוא מיד רואה וזה לא - - -

<עוז כהן: והכול בסוף מופץ דרך אתר האינטרנט, במקרה הזה - - - אז בכלל יש פה עוד קשר למייקרוסופט.

אורי מקלב: רק בשבוע שעבר ישבנו בוועדת הכספים, לא כוועדה, אחרי ישיבת סיעה של יהדות התורה, ישבנו והמיקרופונים היו פתוחים ולא ידענו והמצלמות היו פתוחות וכל מה שדיברנו דלף החוצה.

אורי מקלב: עיתונאי זריז וחרוץ נכנס והציף את כל מה שדיברנו בלי שידענו.

אורי מקלב: אמרנו, אפרופו המודעות, אפרופו הטכנולוגיה.

<שלי לנצמן: סתם תפסתם חדר כאילו?

אורי מקלב: יושב ראש הוועדה הוא גם חבר הסיעה אז היינו צריכים לארח - - -

<קריאה: הם לא ידעו שהמצלמות - - -

<מאור דוד פור: היה שם שיח על חוק הגיוס.

<מאור דוד פור: אני בשבוע שעבר הייתי חולה בבית, כל השבוע מה שעשיתי, שכבתי במיטה וערוץ 99 מול העיניים.

<שלי לנצמן: זה מדאיג אותי שזו פעם שלישית השנה שמאור חולה - - -

<מאור דוד פור: פעם שנייה.

<שלי לנצמן: שלישית.

<שלי לנצמן: זה יותר מדאיג.

<קריאה: אולי פשוט שידורי הכנסת מעניינים אותו.

אורי מקלב: דובר הוועדה לא כיבה את ההקלטה ו - - -

<שלי לנצמן: אבל אוקיי, נגיד שזה הוקלט - - -

<ענת לוי: לא, זה שידור ישיר.

אורי מקלב: שודר.

אורי מקלב: מישהו נכנס לפורטל של הכנסת, הוא ראה, הוא ידע שאנחנו יושבים, אמר 'אולי הם - - -', הוא הימר על משהו, אמרתי לו 'תשמע, אני לא כועס עליך, רק בגלל שאתה באמת היה לך את המחשבה ואת החריצות ללכת להסתכל, לא התעצלת'.

אורי מקלב: אומרים שבִּתְיָה, הבת של פרעה, כשהיא משתה את משה מהיאור, מה הנס היה?

אורי מקלב: לא שהיד שלה הייתה ארוכה והיא הצליחה למשות אותו.

אורי מקלב: בן אדם רגיל, רואה את התיבה של משה ממרחק והוא מושיט את היד, מה אתה מושיט את היד?

אורי מקלב: אני לא אושיט את היד לטלפון, הנס היה שהיא חשבה להושיט את היד, לא שהיד נהייתה ארוכה.

אורי מקלב: היא הושיטה והיד נהייתה ארוכה.

אורי מקלב: זו הייתה הנחישות לחשוב, 'אני אעשה את זה, אפילו שאתה רחוק'.

<שלי לנצמן: חזרנו לנחישות שדיברנו עליה מקודם.

אורי מקלב: להגיע רחוק אפילו שזה לא נראה סביר.

<יעקב אליאך: אני רק אוסיף.

<יעקב אליאך: אני גם הדובר של הוועדה לחקר פרשת ילדי תימן, אז השבוע, בדיונים בתיכון, ישבו כיתה שלמה וצפו בדיון תוך כדי.

<יעקב אליאך: הם צופים בנו קבוע דרך הפורטל כדי לעשות עבודה.

<שלי לנצמן: אני הלכתי לאיבוד היום.

<שלי לנצמן: אתה דובר של כמה ועדות.

<יעקב אליאך: כן.

<ענת לוי: הוא מטעם ועדת מדע.

אורי מקלב: הוא אמנם בחור חרדי, הוא עובד חדש שהתקבל עכשיו.

אורי מקלב: הכנסת קולטת גם אנשים חרדים.

<שלי לנצמן: תודה רבה.

<שלי לנצמן: להתראות לכולם, יום טוב.

<דותן נאמני: אנחנו התקדמנו בזמן, שיחה מעניינת.

<דותן נאמני: אגב נס קיבוץ הגלויות הוא נס, על זה נאמר נס גלוי, נכון?

<דותן נאמני: דיברנו פה בלי להתרגש בכלל שנאספנו מכל קצוות תבל ואנחנו יושבים עכשיו פה בחדר אחד.

<דותן נאמני: אז ברוכים הבאים שוב, הצגתי את עצמי, לי קוראים דותן, אני מנהל תחום ממשלה ובריאות במייקרוסופט.

<דותן נאמני: אנחנו שמחים לארח אתכם, במהלך היום סדר היום שנבנה יחד עם הצוות שלכם, יחד עם אלעד שמוביל את התחום אצלי בקבוצה, בנינו תוכן שנשמח להעביר אותו.

<דותן נאמני: אני אציג בקצרה את מייקרוסופט מזווית קצת שונה ואתייחס בקצרה למהפכה ולאתגרים שעומדים בפני גופים ורשויות למיניהם.

<דותן נאמני: לחלק מזה התייחסת ואני חושב שאנחנו כולנו חיים באותו תחום ומדברים באותה שפה, אני אשמח ליצור איתכם איזה שהיא מסגרת ומבחינתי בסוף אני אעלה את השאלות הרלוונטיות להמשך הדיון.

<דותן נאמני: אלעד יציג בהמשך חדשנות ופעילות של מייקרוסופט בעולם, לאן העולם הולך, ומור יציג את חלקן של הפעילויות שאנחנו מבצעים יחד עם ממשלת ישראל להנגשת הטכנולוגיה במדינה.

<דותן נאמני: בחרתי להציג את מייקרוסופט.

<דותן נאמני: מייקרוסופט היא חברה מוכרת, אז להציג אותה מזווית קצת שונה, דרך מספרים, אבל לא דרך הדוחות שלנו, אלא מספרים שלדעתי מעניינים יותר.

<דותן נאמני: אופיס מותקן היום על מעל 340 מיליון מכשירים שאינם מכשירים של מייקרוסופט, מכשירי אייפון, מכשירי אנדרואיד.

<דותן נאמני: אנחנו חברה שחיה PC אבל אנחנו בעולמות שונים לחלוטין.

<דותן נאמני: 90% מהחברות פה משתמשות בטכנולוגיה שלנו, בעיקר בתכניות הענן שלנו, שזו טכנולוגיה חדשה באופן יחסי, 90% מהחברות עושות בה שימוש.

<דותן נאמני: יותר מ-400 מיליון מכשירים, אנחנו מוצאים בתוכם את תוכנת windows 10, תכנית מערכת ההפעלה הסטנדרטית, 400 מיליון מכשירים בטווח מאוד מאוד קצר.

<דותן נאמני: יש לנו תוכנת תרגום שנקראת סקייפ שמסוגלת לתרגם סימולטנית תשע שפות, לתרגום סימולטנית.

<דותן נאמני: אדם יכול לדבר בשפה אחת, הצד השני שומע שפה אחרת ולהיפך, שני אנשים בשפות שונות מדברים.

<דותן נאמני: תשע שפות, זה ברמת שיח של אדם אל אדם.

<דותן נאמני: זה אומר משהו על לימוד שפות נוספות אם הולכים לעולם שבו אנשים ידברו בשפה שלהם ומישהו אחר ישמע ויענה בשפה שלו.

אורי מקלב: כלומר תוך כדי שיחה אנחנו מדברים בשתי שפות?

אורי מקלב: אנחנו מדברים בשתי שפות ואני שומע - - -

<דותן נאמני: אני דובר אנגלית, אתה דובר - - -

<קריאה: אידיש הוא עוד לא מדבר, אבל נאמר תדבר אידיש ואני אשמע עברית.

<דותן נאמני: חלק מהדברים שאני אזכיר אנחנו נציג אחרי זה, אבל בדיוק זה.

אורי מקלב: מתי יהיה בעברית?

<דותן נאמני: בדרך.

<דותן נאמני: אני מניח שעושים את זה לפי כמות דוברי העברית.

<דותן נאמני: אנחנו נשמר את כמות דוברי העברית וזה יגיע.

<ענת לוי: קוראים לזה העדפה מתקנת.

<ענת לוי: אתם פה, למרות שאין כמות - - -

<דותן נאמני: האמת שאנחנו מעדיפים ומתקנים הרבה מאוד בישראל, עכשיו העברנו את פלטפורמת ה - - -

<ענת לוי: לא, התכוונתי לשפה.

<ענת לוי: השפה, אמנם אין כמות גדולה של דוברי עברית יחסית לעולם, אבל היות שאתם המפתחים אז תנו לזה העדפה מתקנת.

<דותן נאמני: קיבלתי.

<דותן נאמני: בקמפוס שלנו ברדמונד מזמינים 984,000 חבילות צ'יפס.

אורי מקלב: הבת שלי עובדת באינטל והיא צריכה להתקשר מהודו, אז היא אומרת לי שהבעיה שלה באנגלית זה לא האנגלית, זה המבטא ההודי.

אורי מקלב: קשה לה, עם ההודים במיוחד.

אורי מקלב: היא מתעסקת עם אמריקאים, בסדר, גם לפעמים קשה, אבל עם ההודים קשה מאוד.

אורי מקלב: לכן הרבה פעמים היא מעדיפה, היא אומרת 'אני עושה את זה במיילים', אני לא רוצה לדבר יותר מדי, 'שם יותר קל לי'.

<דותן נאמני: ואנחנו רואים טכנולוגיה שמצליחות לתמלל בזמן אמת ומצליחות לשנות את השיח.

<דותן נאמני: אני אראה לכם דוגמה - - -

אורי מקלב: זאת אומרת זה שיפור יותר, זה יכול להגיע בתרגום, לא רק שאני - - - זאת אומרת אני יכול להבין את השפה, אבל אני יכול לתת את השפה שלו, אנגלית יותר טובה.

אורי מקלב: מי שמדבר אנגלית, זה לא בדיוק, אני עושה אותו הרבה יותר איכותי ויותר קל לי להבין את זה.

אורי מקלב: זה עוד יתרון.

<דותן נאמני: אתה הופך את העולם לסביבה פתוחה לחלוטין.

<דותן נאמני: אגב, מאוד מאוד מצמצם פערים.

<דותן נאמני: תחשבו שיש פער מאוד גדול לדוגמה בעולם בין דוברי אנגלית לדוברי שפות יחסית אזוטריות, פתאום הפריפריה העולמית הופכת להיות דוברת באותה שפה.

<דותן נאמני: נרוץ כאן מהר.

<דותן נאמני: מספרים מאוד מאוד גדולים של משתמשים בתוכנות שלנו.

<דותן נאמני: אנחנו מייצרים אחוז לא קטן מהרווחים שלנו ומטכנולוגיות שעד לפני מספר שנים היו מתחרות לנו, היום הן רצות על פלטפורמות שלנו, יש שיתופי פעולה ואנחנו - - -

אורי מקלב: בתוכנה או בחומרה?

<דותן נאמני: תוכנה וחומרה.

<דותן נאמני: מיד אני אציג את זה.

<דותן נאמני: אנחנו עברנו בגדול מעולם של אספקת פתרונות לעולם של לייצר אפשרויות.

<דותן נאמני: אני קצת ארחיב כי זה שינוי קונספט שהפך אותנו לחברה הרבה הרבה יותר פתוחה.

<דותן נאמני: אגב, הזכרת קודם את הנושא שדיברנו, על הזכות להישכח.

<דותן נאמני: יש זכות להישכח ויש גם את האפשרות.

<דותן נאמני: זו אפשרות - - -

אורי מקלב: דיברנו, גם אם יש זכות, אבל אין אפשרות.

<דותן נאמני: אז גם מייקרוסופט שינתה את החזון שלה, ואני אתייחס לזה, על בסיס האפשרות ולא רק על בסיס היכולת.

<דותן נאמני: מייקרוסופט תורמת 2.6 מיליון דולר ביום ל-86,000 ארגונים שלא למטרות רווח.

<דותן נאמני: אנחנו חברה ירוקה, דאטה סנטר שלנו שהוא משמעותית גדול יותר מרוב הדאטה סנטרים שקיימים בעולם, צורך 50% פחות אנרגיה.

<דותן נאמני: עובדי מייקרוסופט תרמו עד היום יותר ממיליארד דולר, באופן ישיר, לא מטעם החברה, אלא באופן ישיר.

<דותן נאמני: יש לנו מערכי התרמה מאוד מאוד מפותחים בתוך החברה.

<דותן נאמני: השנה תרמנו בישראל לגופים ללא מטרות רווח הרבה מאוד כסף.

<דותן נאמני: לאחרונה עשינו מבצע גדול, כל עובד תרם הרבה מאוד למטרות רווחה.

<דותן נאמני: יש במייקרוסופט חמישה חוקרים שזכו בפרס טיורינג, החברה עם המספר הגדול באמת.

<דותן נאמני: זו חברת מחקר באמת, יש לנו אנשי מחקר, לא רק אנשי פיתוח, אלא אנשי מחקר שעושים תכנון לטווח ארוך.

<דותן נאמני: הזכרתי קצת לקויי ראייה, אנחנו מפתחים טכנולוגיות לטיפול בלקויי ראייה מתוך הבנה שהמקום שלנו בעולם הטכנולוגיה הוא לייצר עולם טוב יותר.

<דותן נאמני: אתם יכולים לראות.

<דותן נאמני: הטכנולוגיות האלה מיוצרות ללא עלות.

<דותן נאמני: יש המון חוקרים שמשקיעים מאמץ ב - - - והן נמסרות לציבור ללא עלות.

אורי מקלב: אין שום חלק מסחרי, רק וולונטרי?

<דותן נאמני: יש חלקים, אבל בדרך כלל מה שקורה, שפיתוחים מהסוג הזה נכנסים למוצרים הסטנדרטיים.

<דותן נאמני: למשל כל הנושא של מענה ללקויי ראייה, מה שאגב אבא שלי קונה בהרבה מאוד כסף בחברות אחרות, פה הוא יכול לקבל, בתוך הפלטפורמה של מייקרוסופט, ללא עלות, בסביבת אופיס הסטנדרטית.

<דותן נאמני: הם מכניסים יותר ויותר פתרונות לתוך הסביבה הסטנדרטית.

<איילת חאקמיאן: היה איזה פיתוח שאנשים עם ניוון שרירים מפעילים מחשב עם העיניים.

<איילת חאקמיאן: זה שיתוף פעולה שלכם עם גוגל?

<דותן נאמני: אני לא יודע, אני לא מכיר - - -

<איילת חאקמיאן: היה את גוגל, הם עשו את זה עם מייקרוסופט?

<קריאה: אני מכיר את זה עם אינטל.

<קריאה: מה שיש לפיזיקאי - - -

אורי מקלב: הם כותבים ספרים דרך - - - זה עפעפיים, זה לא העין.

אורי מקלב: כי יש כאלה שאפילו את העין כבר לא יכולים - - -

<דותן נאמני: הם יכולים לאתר את המקום שהעין מסתכלת עליו ולבצע את הפעולה.

אורי מקלב: הוא הביא את זה לכנסת, אנחנו השתמשנו בו.

<איילת חאקמיאן: כן, התנסית בזה.

אורי מקלב: אנשים שממשיכים באמת להפיץ את היכולות שלהם.

אורי מקלב: יש מרצים גדולים מאוד, בהרבה מגזרים, שהם כותבים ספר, מגיבים, זה משהו מיוחד לראות את זה.

<אלעד פארן: הפיזיקאי שכל מה שנשאר לו זה המוח האדיר ויכולת למצמץ.

אורי מקלב: זה ALS.

<דותן נאמני: בסקייפ פלטפורמות התקשורת שלנו מבצעות שלושה מיליארדי דקות שיחה ביום בעולם על פלטפורמה אחת.

<דותן נאמני: רשת הסיבים האופטית שלנו יכולה להגיע שלוש פעמים לירח וחזרה, אם נפרוס אותה.

<דותן נאמני: נתון עוד יותר מעניין, בבינג, מנוע החיפוש שלנו, יש תצלומי לוויין.

<דותן נאמני: אם ניקח את הפיקסלים של תצלומי הלוויין ונחבר אותם אחד אל השני אפשר להגיע לוונוס ועוד נשארים לנו כמה פיקסלים עודף.

<דותן נאמני: יש לנו אספירציה של 20 מיליארד דולר בענן, אנחנו נמצאים שם, אנחנו רואים את זה קורה בפתרונות ענן בסוף 2018, בשנה הפיסקלית שלנו.

<דותן נאמני: ועוד נתון מעניין, כשאנחנו מדברים על שימוש במחשב, אתה הזכרת את נושא השימוש על ידי מבוגרים, אז הפריסה של מייקרוסופט היא כל כך רחבה והגישה שלה לאנשים היא כל כך רחבה שאנחנו רואים לפעמים נתונים וסטטיסטיקות לא סטנדרטיים.

<דותן נאמני: לדוגמה בעולם הגיימינג בארצות הברית, במשחקי מחשב, רק 17% מקרב המשתתפים במשחק הם בני נוער, נערים מתחת לגיל 18, לעומת זה 31% אלה נשים מעל גיל 18.

<דותן נאמני: סטטיסטיקה שאפשר לראות רק ברגע שיש פרספקטיבה ופריסה כל כך גדולה בקרב האוכלוסייה.

<דותן נאמני: זו קצת מייקרוסופט במספרים אחרים, מזוויות אחרות, שחלקן מעניינות, אני חושב שהן בעיקר ממחישות את ההיקף ואת הנוכחות של החברה ברמה הגלובלית.

<דותן נאמני: למייקרוסופט יש חזון.

<דותן נאמני: החזון הזה שונה פעם אחת על פני 43 השנים שהיא קיימת.

<דותן נאמני: הוא התחיל מחזון של מחשב על כל שולחן.

<דותן נאמני: מייקרוסופט רצתה ללכת עם חזון של מחשב מוצב על כל שולחן, שכל אחד יוכל להשתמש במחשב ובגדול זה חזון שהושג.

<דותן נאמני: לאור שינויים מאוד מהותיים, שמיד נדבר עליהם, מייקרוסופט בנתה חזון חדש והחזון שלה אומר היום, אנחנו רוצים להיות חברה של empowerment, empower every person and every organization on the planet to achieve more to.

<דותן נאמני: אין לנו יותר אספירציות לתת לכל אחד את הכלי ולהגיד לו מה נכון וטוב שיעשה, אלא אנחנו רוצים לתת לו את האפשרות לכל אחד להשיג את מקסימום היכולות שלו.

<דותן נאמני: באופן הזה, באמצעות הפתרונות שאנחנו מספקים, לקדם את העולם, לקדם בהקשר שלנו את מדינת ישראל.

<דותן נאמני: החזון הזה נובע ממשהו, השינוי הזה שנעשה, שהוא שינוי דרסטי, הוא נובע ממהפכה שקורית.

<דותן נאמני: אפשר לראות אותה באיזה שהוא נתון מאוד מעניין.

<דותן נאמני: אם אנחנו מסתכלים על חמש החברות שהחזיקו את הטופ 5 קפיטל, את ההון הגדול ביותר בעולם, אם מסתכלים על חמש החברות שהחזיקו את ההון הזה לפני 20 שנה אנחנו נראה שזה בעיקר חברות תעשייתיות עם חברת טכנולוגיה אחת שהיא חברת מייקרוסופט.

<דותן נאמני: אנחנו קופצים עשר שנים קדימה, אנחנו רואים שכנראה הדלק היה תחום חזק ואנחנו רואים יותר חברות דלק בתוך חמש החברות הגדולות, עדיין יש רק חברת טכנולוגיה אחת, חברת מייקרוסופט.

<דותן נאמני: ואם אנחנו קופצים עוד עשר שנים קדימה, וזה לימינו אנו, אנחנו רואים שכל חמש החברות זה חברות טכנולוגיה.

<דותן נאמני: זה ממחיש איזה שינוי עבר העולם.

<דותן נאמני: יש רק חברה אחת, אגב, בתוך החברות האלה, שנמצאת בחמש החברות הגדולות ביותר שנמצאת לאורך שני העשורים האחרונים וזו מייקרוסופט, אבל הסביבה שלנו השתנתה, העולם שאנחנו חיים בו ופועלים בו השתנה.

אורי מקלב: איך אתה מגדיר את אמזון?

<דותן נאמני: חברה גלובלית שמחזיקה הון שהיא בין החברות שמחזיקות את ההון הגדול ביותר בעולם.

<דותן נאמני: החברות האלה הן חברות שמחזיקות שווי חברה הגדול ביותר.

<דותן נאמני: חמש החברות עם שווי החברה הגדול ביותר נכון להיום הן חברות טכנולוגיה, יותר מחברות הנפט.

אורי מקלב: את אמזון אתה גם מגדיר כחברת טכנולוגיה?

<דותן נאמני: אמזון היא חברת טכנולוגיה, השירות שהיא נותנת הוא מבוסס תשתית טכנולוגית, בין אם זה חנות הספרים שלה ובין אם זה שירותים אחרים.

<דותן נאמני: השינוי שהיא עשתה הוא שינוי טכנולוגיה, הוא לא שינוי של - - -

אורי מקלב: של פריסה או של מגוון מוצרים.

אורי מקלב: זאת אומרת הבסיס של השינוי זה - - -

<אלעד פארן: השירות המצוין שהם נותנים בחנויות לצורך העניין, בעזרת טכנולוגיות מאוד מאוד - - -

<דותן נאמני: השינוי הזה קורה על בסיס מה שהיום מוגדר אצל לא מעט אנשים שמנתחים, אנליסטים, כמהפכה התעשייתית הרביעית.

<דותן נאמני: אם אנחנו הולכים אחורה, אז מהמהפכות התעשייתיות, מהפכת המחשוב שאנחנו מכירים, היום מתרחשת מהפכה, אנחנו בתוכה, אנחנו לא יכולים לראות אותה בדיעבד כי אנחנו נמצאים בתוכה, שאנחנו מנתחים אותה כמהפכה שמצמצמת את הפער בין הפיזי לווירטואלי.

<דותן נאמני: זה לא מוצר חדש אלא אנחנו עברנו לחיות בעולם שבו ילדים חיים בתוך משחק מחשב.

<דותן נאמני: אנחנו חיים בבית שנותן לנו חיוויים על המון דברים שאנחנו שומעים את הטמפרטורה לתוך האוזן וכוס הקפה אומרת לנו כמה היא חמה או קרה.

<דותן נאמני: זו מהפכה שקורית, היא קורית כרגע, אנחנו נמצאים בתוכה, מייקרוסופט התאימה את החזון שלה לתוך השינויים המהותיים שקורים בעולם מתוך מטרה להיות שחקן בתוך ההתרחשות.

<דותן נאמני: רק לחשוב איפה היינו לפני כמה שנים ואיפה אנחנו נמצאים היום.

<דותן נאמני: תראו כמה טכנולוגיה עוטפת אותנו וכמה הטכנולוגיה מבצעת דברים שמשפיעים על חיינו ביומיום שלנו.

<דותן נאמני: יש הזדמנות מאוד גדולה במהפכה, אם נשיג ונתקדם בצורה מאוד משמעותית.

<דותן נאמני: אם חזרנו לאפשרות, גם הפריצה שלנו לתוך המהפכה הזו, היא כבר לא אופציה, זאת אומרת מי שלא ירוץ הוא יישאר מאחורה ביחס לעולם וזה לא מקום שאנחנו רוצים להיות בו, ובטח לא מדינת ישראל, וההזדמנות שנמצאת במהפכה הטכנולוגית, למדינה שאמרנו שההון האנושי בה הוא המפתח זו הזדמנות מאוד מאוד גדולה.

<דותן נאמני: אבל יחד עם ההזדמנות הזו גם באים אתגרים.

<דותן נאמני: יש אתגרים משמעותיים, אתגרים שעומדים בפני הרשויות להתמודד איתם.

<דותן נאמני: אם אני מסתכל על הנושא של אתגרים כתוצאה מהמהפכה הרביעית, בסך הכול שלוש מילים הדגשתי.

<דותן נאמני: אחת זה הקצב של השינוי.

<דותן נאמני: אנחנו רואים את המהפכה לא כמוצרים חדשים, אלא כקצב שבו המוצרים והפתרונות הטכנולוגיים מתווספים.

<דותן נאמני: הצורך להתמודד הוא עם הקצב שבו המהפכה הזו מתרחשת, הקצב של החידושים הטכנולוגיים.

<דותן נאמני: כי אם כבר ראינו חידוש טכנולוגי מעניין והחלטנו לממש אותו, אם לא נעשה את זה מספיק מהר ולא נגיב בזמן עד שנספיק לממש אותו כבר יהיה משהו אחר חדש ממנו.

<דותן נאמני: ולכן ההתמודדות הגדולה היא קודם כל עם הקצב, עם קצב השינוי, וזה מעלה שאלות מהותיות, מיד אני אתייחס גם אליהם.

<דותן נאמני: אתגרים הזכרתי.

<דותן נאמני: יש נתון אחד, מכיוון שאנחנו במגזר ציבורי ממשלתי, שהוא מאוד קריטי וזה נושא ציפיות האזרח.

<דותן נאמני: אם עד היום דיברנו על השירות לאזרח, היום אנחנו מדברים על הצורך לעמוד בציפיות.

<דותן נאמני: הציפיות האלה הופכות להיות מאוד מאוד מאוד גבוהות.

<דותן נאמני: הציפיות של האזרח, שפעם קיבל ממני הודעה בדואר שהגיע ממשרד ממשלתי אחרי שבועיים, מצפה לקבל את ההודעה ב-SMS היום.

אורי מקלב: אתה אומר שאין הלימה בין ההתפתחות הטכנולוגית למתן השירותים, במיוחד המגזר הממשלתי, למתן השירותים שקיימים או שהאזרח מצפה.

אורי מקלב: יכול להיות שיש אפילו אי התאמות בכלל, אנחנו עכשיו העברנו, עכשיו טיפלנו בחוק הפקסים, עדיין מה שמשתמשים במשרדי ממשלה זה פקסים, אנשים באים אלינו ואומרים 'אין לי פקס, על מה אתה מדבר איתי?'.

<דותן נאמני: נכון.

אורי מקלב: לא רק זה.

אורי מקלב: אני מספר לך על סיפור שהיה, כמעט עם השלכה פוליטית, שאלוף בצה"ל, הוא לא יכול היה לקבל, באגף כוח אדם, זה לא האלוף, בתוך הלשכה של האלוף, אחד הסגנים, לא יכול היה לקבל פקס שלושה שבועות, הפקס שבור אצלו בלשכה ואין לו תקשורת, זאת אומרת אין דרך תקשורת אחרת.

<אלעד פארן: היום יש אפליקציה שמקבלת פקסים.

אורי מקלב: הוא יושב בתל אביב, בקריה, ושלושה שבועות הפקס לא עובד.

אורי מקלב: אם אתה מדבר על מתן שירותים, זה נכון, אבל יש עוד דברים שאנחנו לא עומדים בקצב של הפתרונות להשלכות הטכנולוגיות שיש.

אורי מקלב: אנחנו מייצרים טכנולוגיות ולא מייצרים תמיד גם את הפתרונות לדברים.

אורי מקלב: אנחנו צריכים להיות מודעים לזה.

אורי מקלב: עד שזה מגיע זה לוקח זמן, זה כבר נמצא במקום אחר.

אורי מקלב: אנחנו שמים דגש, למשל בסייבר, שמים דגש גם על הממשלה ובמה שהממשלה מנחה, זה כבר להטמיע את הסייבר בתוך הפיתוח כבר.

אורי מקלב: זה לא שאתה אחרי זה מפתח הגנת סייבר על מוצרים, מה שהיה היה, אבל מוצרים חדשים, זה צריך להיות מראש.

<דותן נאמני: בִּילְד אִין, זה חלק אינטגרלי מהפתרון, זה חייב כבר להיות.

אורי מקלב: הפתרון כבר צריך להיות מובנה בפנים.

אורי מקלב: אנחנו עכשיו עושים את זה, בעצם אנחנו עכשיו מבררים את הדברים האלה.

אורי מקלב: כשביטוח לאומי יצא לפרויקטים של פיתוח בעשרות אם לא במאות מיליוני שקלים, התברר גם כן שהחלק הזה לא היה חלק מהפיתוח של המוצר שלו, בחלקים שלו.

<דותן נאמני: נכון, וככל שתפתח אתה תצטרך להמשיך לרוץ ולפתח כי השינויים ימשיכו לרדוף אותנו.

<דותן נאמני: אז הנושא של התאמה לסיטואציות.

<דותן נאמני: האזרח הוא נושא קריטי, אנחנו במייקרוסופט בחרנו להתמקד בו, אנחנו קוראים למהפכה הזו של סיטואציה של טרנספורמציה דיגיטלית, שינוי דיגיטלי שעובר על העולם ובחרנו להתמקד בו.

<דותן נאמני: פה אני פחות ארחיב, רק ברמת כותרות, באופציה לתת פלטפורמה, לתת סביבה שבה הלקוחות שלנו, המשתמשים שלנו יוכלו לעבוד, כאשר הם ישיגו את המטרות המרכזיות שלהם.

<דותן נאמני: אנחנו מחלקים את התחומים להתמקד בהם, בהקשר הממשלתי זה לייעל את התפעול, להיות תפעול יעיל יותר, להמציא את השירותים שלנו מחדש, את האופן שבו הממשלה נותנת שירות לאזרח בין אם משלוח פקס ובין היכולת שלך לקבל איזה שהיא הודעת SMS.

<דותן נאמני: להעצים את העובדים.

<דותן נאמני: גם הממשלה היום מתמודדת עם אתגרים סביב עובדים, שבבית הם מאוד מאוד מתקדמים מבחינה טכנולוגית והם מגיעים למשרד ודורשים מהם לשלוח פקס.

<דותן נאמני: הוא כבר מרגיש לא נוח ולממשלה יש מקום, אני חושב שגם בצד של החקיקה יש לזה משמעות, להעצים את עובדי הממשלה והאופן שבו אנחנו נפגשים עם האזרחים, איך אנחנו פוגשים אותם מבחינה דיגיטלית.

אורי מקלב: אין לכם מושג איזה קשיים.

אורי מקלב: במושב הזה היו הצעות חוק פרטיות, לחייב את כל משרדי הממשלה לתת כתובת מייל.

אורי מקלב: לא הצלחנו להעביר.

אורי מקלב: התקדמנו, קיבלנו עכשיו הודעה ש - - -

<איילת חאקמיאן: זה לא יעלה לקריאה ראשונה?

אורי מקלב: לא, הם התחרטו.

אורי מקלב: חלק נתנו יותר מדי, הם לא מוכנים להתחייב על מה שהם נתנו, מבחינת יחידות הקצה.

אורי מקלב: איזה קשיים יש לנו בעניין הזה, באמת זה נכון, זה דבר שהוא מאוד קרוב ללבנו, כמה שהפערים האלה, ואי היכולת להדביק את ההתפתחות, כמה שהיא משפיעה לרעה, כמה היא בעייתית.

אורי מקלב: עשינו חוק שכל מי שמגיש מכרז במשרד ממשלתי יצטרך להגיש את זה בדרך מקוונת.

אורי מקלב: היום ברשות המסים עובדים במערכת, רשות המסים מרשה לעצמה כי היא עובדת עם חברות, לא האנשים הפרטיים.

אורי מקלב: כל הדיווחים של החברות, של תאגידים, לא משנה מה, ההתכתבות נעשית - - - זאת הדרך ואין בלתה, אין משהו אחר.

אורי מקלב: אבל זה נמצא בחלקים קטנים.

אורי מקלב: בכל משרד יש יחידה אחת עם - - - ויחידות אחרות - - - אני מדבר על הרשויות המקומיות, אתה לא יודע איך הם נמצאים רחוק, רחוק מאוד.

<אלעד פארן: היה אצלכם דיון באחרונה על הרשויות המקומיות, כשדיבר, ברח לי השם, ממשרד הפנים על התקפות הסייבר ואין שם גוף שמרכז.

אורי מקלב: אבל גם התקשורת.

אורי מקלב: זה משהו שהוא באמת - - - יש איזה סרטון שמאוד מצא חן בעיניי, שנער, ילד צעיר מאוד, הראו איך הוא משחק במחשב, יודע טוב ומתמצא, כמו שהיום כל נער מצליח.

אורי מקלב: אבא שלו הוריד לו טלפון חוגה, הוא אומר לו, 'מה זה עושה?' הוא מנסה, הוא לא מצליח.

אורי מקלב: הוא לא הצליח להגיע להתקשר.

אורי מקלב: הוא לא הגיע למצב הזה של - - -

<אלעד פארן: כן, זה ויראלי.

<דותן נאמני: אז אנחנו מתמודדים עם האתגרים האלה תחת שלוש הנחות יסוד.

<דותן נאמני: אחת, שאנחנו צריכים להיות גמישים, שאנחנו צריכים לשתף פעולה, אנחנו לא לבד בעולם.

<דותן נאמני: שתיים, שאנחנו צריכים להיות אינטגרטיביים ולאפשר ממשקים, ושלוש, אנחנו צריכים אמון.

<דותן נאמני: אנחנו חברה שמגיעה לכל כך הרבה אנשים ויש לה נגיעה בדברים כל כך קריטיים, אנחנו חייבים להיות חברה שסומכים עליה.

<דותן נאמני: זה אומר שנושא ה-compliances והקפדה על כללים והקפדה על פרטיות של האזרח והגנה על המידע של האזרח הוא בנפשנו, הוא מאוד מאוד מרכזי.

<דותן נאמני: כל התשתיות שלנו הן תשתיות מוגנות, עם מדיניות פרטיות - - -

אורי מקלב: אני מבין שהחברה שלכם גם עברה שינוי בשימוש במידע שיש לה.

<דותן נאמני: אנחנו לא עושים שימוש לחברת פרסומות, אנחנו לא מנתחים את המידע, אנחנו מציעים את פלטפורמות השימוש שלנו כפלטפורמות שנמכרות כדי שלא נצטרך לממן אותן מפרסומות.

<דותן נאמני: ברגע שמתחילים לממן מפרסומות זה מדרון חלקלק.

<דותן נאמני: הדאטה סנטר נקיים מפרסומות, נקיים ממחקר על ה - - -

אורי מקלב: על השימוש, לא מעבדים - - - אז איך אתה יודע למשל שנשים משחקות במשחק - - -

<דותן נאמני: בגיימינג, יש מקומות שבהם אנשים נרשמים ומספקים את המידע.

<דותן נאמני: ברגע שבן אדם מספק את המידע - - -

אורי מקלב: למה יש לו עניין ל - - -

<דותן נאמני: בדרך כלל כי הוא רוצה להצטרף לקהילה, רוצה להתחבר לקהילה.

<דותן נאמני: אנחנו לא מייצרים, הקושי בפרסום הוא לא במידע - - -

אורי מקלב: זה לא מסחרי, זה רק לשימוש מחקרי.

<דותן נאמני: מחקרי, אבל גם הקושי בפרסום הוא בעיקר בצד הפרטני שלו.

<דותן נאמני: אגרגטיבית יש סטטיסטיקות, ברגע שאתה עושה סטטיסטיקה על מיליון אתה לא פוגע בפרטיות של בן אדם, אבל ברגע שאתה פונה לבן אדם עם פרסומת ספציפית בגלל מה שהוא חיפש באינטרנט, מאוד פגעת בפרטיות.

אורי מקלב: נראה לי שחברה בסדר גודל שלכם, אולי אתם היחידים שלא משתמשים ב - - - אני לא חושב שיש עוד חברה - - -

<אלעד פארן: יותר מזה, אנחנו מתחייבים לזה ואנחנו גם עומדים בהמון המון תקינה משפטית, שזה כבר שיחות של יועצים משפטיים יותר מכל חברה אחרת בעולם בנושא הפרטיות, בנושא המידע, גם של הלקוחות שלנו, גם זה לקוחות ארגוניים - - -

אורי מקלב: ומי שנכווה ברותחין נזהר בצוננים?

<קריאה: המודל העסקי שלנו הוא לא פרסומות והנגשת מידע.

<איילת חאקמיאן: כי קונים את המוצרים שלכם.

<איילת חאקמיאן: גוגל, מקבלים את זה בחינם, הם חייבים להתבסס על פרסומות.

<אלעד פארן: אין חינם.

<אלעד פארן: חינם זה - - - ההפסד הכלכלי שייווצר למייקרוסופט אם ולקוח איקס יגלה וייצא החוצה, שנפגעה הפרטיות שלו, הוא כל כך גדול שלא לוקחים את הסיכונים ולוקחים כל תקן אפשרי וכל יכולת מחשובית על מנת למנוע חדירה ל - - -

אורי מקלב: חלק מהדיונים שלנו היום בחברות, נניח כמו חברת פייסבוק, שכרגע אנחנו רוצים לדרוש מהם שקיפות יותר גדולה.

אורי מקלב: הם אומרים 'הסכמתם', יש לנו הרבה ויכוחים מה זה נקרא הסכמנו ומה זה הסכמה.

אורי מקלב: כמו בגוף מסחרי, בתחום הכלכלי, כשאתה מסכים לתקשורת, יש היום חקיקה, יש רגולציה, צריך להוציא בצורה בולטת, סדר גודל אותיות, גודל הפונטים, אנחנו דורשים - - - אתה לא יכול להגיד שהסכמתי, מה זה הסכמתי?

<דותן נאמני: זה שחתמת על הסכם שימוש, 'אני מסכים' - - -

אורי מקלב: 'אני מסכים', לא, הסכמת למשל - - - למה מציעים לי פרסומת כשאני מדבר עם מישהו על לנסוע לחוץ לארץ, אז מדוע הוא יודע להגיד לי עכשיו את - - - הוא הקשיב לי.

אורי מקלב: הוא אומר, 'אתה נתת לי אפשרות, רצית שאני אשמיע לך מוזיקה', 'אתה השתמשת באפליקציה כזאת, נתת לי הסכמה'.

אורי מקלב: אף אחד לא באמת הסכים לזה, אבל זה חלק מה - - -

<ענת לוי: אנחנו עושים גם 'מסכים', רק בגלל שאתה רוצה להמשיך הלאה, לא באמת קראת והסכמת.

<דותן נאמני: אני כבר כמה חודשים מקבל פרסומות לקמיני עצים, חיפשתי קמין עצים, רציתי אולי ל - - - כל היום פרסומות, עד - - - טייקון של קמיני עצים - - - היום מזגן עדיין.

אורי מקלב: אבל השימוש הוא הרבה יותר גרוע.

אורי מקלב: מה שהתברר לנו, שאותו חדר בבית מלון בספרד, באותו ציר זמן, עכשיו בשעה זאת וזאת, המחיר שלו יהיה שונה לשלושה סוגי אנשים.

אורי מקלב: מי שמחר מגיע לספרד, המחיר של החדר הזה יהיה יותר יקר, מי שצריך להגיע, הוא יודע שהוא קנה את הכרטיס, הכרטיס כזה, קנה לפני ארבעה חודשים, אם הוא יודע שהוא שכר רכב, אז הוא גם - - - זאת אומרת המחיר יהיה שונה לשלושה אנשים, כל אחד מתאים ל - - -

<עמית שניצר: הרבה יותר מזה, הוא יודע לנתח מאיזה מחשב אתה בא, אם אתה בא מאפל, אז כנראה שיש לך כסף, אז זה מעלה את המחיר.

<עמית שניצר: אם אתה בא מארצות הברית ואתה בא מישראל, זה יכול להיות שני מחירים שונים.

<עמית שניצר: בקיצור - - -

אורי מקלב: ואם אתה פעם שנייה, אם היית וחזרת אליהם, סימן שאתה - - -

<קריאה: זה נקרא ניתוח מידע, שאתה מנתח ואתה יכול לתת פרופיל לכל אחד.

אורי מקלב: אבל זה שימוש לרעתנו.

אורי מקלב: זה לא - - - זה שימוש לרעתנו.

<ענת לוי: אני למדתי לגלוש בסתר.

<ענת לוי: אני מחפשת מלון אני גולשת בסתר.

<קריאה: אז אני לא רוצה לאכזב אותך, אין סתר.

<קריאה: מייקרוסופט בהקשר הזה היא חברה שמקפידה על רמת פרטיות מאוד מאוד מאוד גבוהה, היא לא משתמשת - - -

אורי מקלב: אם היו רוצים, אין דבר כזה סתר.

<קריאה: אין אפשרות כזאת, בסוף ספק האינטרנט שלך יידע לאן ניגשת.

אורי מקלב: מה לוח הזמנים שלנו?

<דותן נאמני: אני סיימתי.

<דותן נאמני: אנחנו ננסה לרוץ מהר, בסוף נעשה הדגמה חווייתית של מציאות רבודה.

<דותן נאמני: אני סיימתי.

<דותן נאמני: אני חושב שמה שלי חשוב זה בעצם שאנחנו פתוחים לדיון, אנחנו מעוניינים בדיון, במעבר הזה מאספקת פתרון ליכולת לאפשר איפה הכנסת לוקחת את חלקה, אם זה בנושא ניהול סיכונים.

<דותן נאמני: נדרשות כאן החלטות מאוד קשות, זה לא רק לרוץ עם הקצב של השינוי, הרבה פעמים נדרשות החלטות קשות, החלטה שאומרת האם אני מוכן במשהו לקחת סיכון כדי לאפשר מימוש טכנולוגי היא החלטה ברמה לאומית, בעולם התוכן הזה, בעולם של רגולציה.

<דותן נאמני: סקיז, אנחנו בשנה שעברה, אגב אצל עוז בעיר עכשיו ממומש פרויקט שיצאנו איתו לפני שנה וחצי שבמהותו מצמצם פערים חברתיים על ידי הנגשת טכנולוגיה לכל הארץ.

<דותן נאמני: נכון להיום אנחנו עם 110 רשויות.

אורי מקלב: זה מאוד חשוב לנו.

אורי מקלב: אני אומר את זה עכשיו, זה מה שאני מקבל פה בחלק הזה של הסיור.

אורי מקלב: מעקב שלכם על דיונים שאתם יכולים לתרום.

אורי מקלב: עם החלק המקצועי אתם בקשר, אבל הם גם - - - אחרי התוכן של הדיונים.

אורי מקלב: מה שהם דנים בתוך הוועדות, מקבלים את הגורם המקצועי ואת התמיכה, אבל בתוך הוועדות יש התמודדויות.

אורי מקלב: מתוך הניסיון שלכם, אנחנו לפעמים מדברים עם ארגונים, ארגון שמתעסק עם זה, אבל הארגון אחרי הכול, לא כל המידע נמצא אצלו.

אורי מקלב: אם חברה כמוכם, שהיא באמת בר סמכא מקצועית, ה-מקצועית, מעורבת ואנחנו רוצים - - -

<ענת לוי: הם מוזמנים.

<ענת לוי: הם בקשר, הם מוזמנים ויש להם גם לוביסטים בכנסת שיושבים על סדר היום שלנו, אבל הם בוחרים למי להעביר.

<ענת לוי: כשאנחנו מזהים נושא שקשור אליכם אנחנו יוצרים את ההזמנה, לפעמים אנחנו לא מזהים, אבל אני יודעת ש - - -

אורי מקלב: הדבר הזה, מייקרוסופט משתתפת בדיונים האלה, שימוש בחברות, חברה באה ואומרת את הדברים, איך אתם רואים את הדברים, או איך פותרים בעיות, איך פותרים נושא של צמצום פערים.

אורי מקלב: יש חשיבות, יש ערך מוסף שחברה כמוכם תבוא להשתתף בדיונים.

<דותן נאמני: אנחנו נשמח.

אורי מקלב: צריך להיות ממשק בעניין הזה.

<ענת לוי: זה השלב שאנחנו מזמינים, אבל הם צריכים לבוא.

אורי מקלב: לכן אנחנו מדברים עכשיו.

<דותן נאמני: במקרה יש לי שקף מוכן מראש, אנחנו מאוד פתוחים לדיון איך מייקרוסופט יחד עם הכנסת מייצרים אחד ועוד אחד שווה שלוש.

אורי מקלב: יכול להיות שבהתייחסות המקצועית שלכם אתם - - -

<ענת לוי: לא, אנחנו בהחלט מזמינים, רק השאלה - - -

<דותן נאמני: אבל אני חושב שבסוף ההחלטה של כולנו, ואנחנו קיבלנו אותה, בתוך המהפכה שמתרחשת כרגע, האם אנחנו צופים במשחק או אנחנו שחקנים בו.

<דותן נאמני: להיות שחקן בו דורש להתאמץ, דורש לרוץ, דורש לקחת סיכונים, דורש לקבל את העובדה שיכול להיות שניכשל, אבל אם נשב בצד השמאלי, בצד של הצופים, אנחנו פשוט נפספס.

<דותן נאמני: לכן אנחנו רואים בכם שותפים, מודים לכם שבאתם.

אורי מקלב: הדוגמה יפה מאוד.

<דותן נאמני: חברים, תודה רבה.

אורי מקלב: אני לא מבין בספורט, אבל זה בסדר גמור.

<דותן נאמני: ביתר ירושלים זו קבוצה של כל הירושלמים.

אורי מקלב: כן, או שהם אוהבים אותה או שהם לא אוהבים אותה.

<דותן נאמני: אנחנו נכנסים ללוח זמנים קצר ובסוף התהליך - - -

אורי מקלב: רוצים לתת לנו משהו מוחשי.

<דותן נאמני: אלה המשקפיים.

אורי מקלב: שזה פיתוח שלכם.

<דותן נאמני: זה פיתוח שלנו.

אורי מקלב: אני ניהלתי את החוק הביומטרי ורצינו שהביומטרי יהיה יותר שנים ותמונות, הטכנולוגיה מוגבלת גם בעניין הזה, הם טוענים שיש שינויים לכן הם לא יכולים בתמונה אחת, תווי פנים.

אורי מקלב: רצינו שיסת

אורי מקלב: מכו על תווי פנים ולא על טביעות אצבע, חבל על הזמן.

אורי מקלב: בעניין הזה דברים משתנים, לא יכול להיות הרבה זמן שיהיה באמת ביטחון וזיהוי בטוח יותר ואז נכנסנו קצת לעומק של השינויים שקורים.

<אהרון ירוסלבסקי: זיהוי פנים, בטכניון היו שני דוקטורנטים שפיתחו תוכנה, יחסית במצלמות פשוטות, שניהם תאומים, היכולת של התוכנה לזהות את זה אבסולוטית.

<אהרון ירוסלבסקי: זאת אומרת זה כמו שאתה רואה, שני אנשים עם פנים זהות, הוא מזהה אותם ויודע לזהות.

<אלעד פארן: אני גם אראה סרטון בהקשר.

אורי מקלב: אוקיי.

<אלעד פארן: כמו שאמרנו, אלעד.

<אלעד פארן: אני חייב להודות שאני מתרגש כי האמת היא שאנחנו במייקרוסופט ביום יום שלנו אנחנו בקשרים עם דרגי מקבלי החלטות, מגזר ציבורי, מגזר פרטי, מגזר שלישי, אבל לדבר מול אנשי ועדת המדע והטכנולוגיה אני לא חושב שזה משהו שקורה כל יום, באמת כבוד גדול.

<אלעד פארן: אני רוצה דווקא להתחיל, ברשותכם, באיזה שהוא סיפור.

<אלעד פארן: לפני כמה שנים, בתפקיד אחר שלי, לקחתי כמה חבר'ה בכירים מחיל האוויר הישראלי לביקור במטה של החברה בארצות הברית ועל הדרך לפני זה עשיתי טיול פרטי של כמה ימים בניו יורק.

<אלעד פארן: אני יורד מהטיסה בניו יורק, נכנס לרכבת, המלון שלי היה במלון של טיימס סקוור נוסע, יוצא מהרכבת, זה היה בשמונה וחצי בבוקר בערך ביום שני, תחילת השבוע אצל האמריקאים, העמדה של כוס קפה.

<אלעד פארן: אני ג'נקי של קפה, אני מאוד אוהב קפה ואני חייב את כוס הקפה שלי, אני כבר עשר שעות בלי כוס הקפה, ויש, מי שמכיר, את הסטארבקס הגדול בפינה של הטיימס סקוור ואני רואה אותו בזווית של העין ואני עם שתי המזוודות הולך, מגיע לכיוון הסטארבקס ואני רואה שיש תור עצום.

<אלעד פארן: אני כמו אמריקאי, נעמד בתור, האמריקאים האלה עומדים בתור לא משנה מה, הם רואים תור ברחוב, הם עומדים, הם לא יודעים למה, בסוף עורפים ראשים?

<אלעד פארן: הם עומדים בתור.

<אלעד פארן: אני עומד בתור ותוך כדי אני רואה שלט שאומר 'יש פה קוד, תסרוק אותו, תוריד את האפליקציה, תוכל להזמין מה שאתה רוצה ולא לחכות בתור'.

<אלעד פארן: סבבה, לקחתי את הנייד, שתי דקות הורדתי את האפליקציה , הזמנתי לי את הקפה, הכנסתי את חשבון הפייפל שלי, אני חושב, או האשראי, ודקה אחרי זה קיבלתי את הקפה בלי לעמוד בכל התור הזה של הבוקר של האמריקאים.

<אלעד פארן: זה היה לפני חמש-שש שנים, עוד כשזה היה פחות מוכר פה בארץ.

<אלעד פארן: אני חושב שבאותו רגע, הייתי בסיור מהעבודה, כאילו נפל לי פתאום האסימון של רגע, מה הטכנולוגיות שאנחנו מוכרים ומתעסקים בהם לכל מיני ארגונים, איך זה עושה לי את החיים יותר קלים, איך זה נותן מהימנות לי בתור לקוח כדי לחזור לאותה חברה ולרכוש ממנה שוב.

<אלעד פארן: וזה מביא אותי להמשך של המצגת בנושא של חדשנות.

<אלעד פארן: בעולם של היום, ואני בטוח שאתם מכירים את זה בתור ועדה שמתעסקת בתחום, העולם של היום, ושוב, במונחים של טכנולוגיה וכאלה, הוא לא מכבד מסורת.

<אלעד פארן: הוא לא מכבד את הישן, הוא מכבד חדשנות, הוא מכבד מהירות לשוק, הוא מכבד שירות טוב, שירות מהיר.

<אלעד פארן: ואם ניקח דוגמה קטנה מאוד בנושא הזה, מישהו יודע כמה זמן לוקח לבן אדם ממוצע לנטוש עמוד אינטרנט או סרטון יוטיוב אם הוא לא נפתח לו או הוא עולה לאט?

<קריאה: חמש שניות.

<אלעד פארן: בין שלוש לחמש שניות.

<אלעד פארן: זה מראה על הסבלנות הקטנה שיש לנו לדברים שלא קורים.

<אלעד פארן: חדשנות, אני לא זוכר מי הזכיר את זה, אני חושב שזה אתה, היושב ראש, חדשנות מאוד קל לזהות כשהיא נמצאת מה שנקרא במראה האחורית שלנו, שהיא כבר קרתה, 'אה, הופה, הנה זה'.

<אלעד פארן: הדבר הזה כבר כאן.

<אלעד פארן: אנחנו במייקרוסופט מסתכלים על הדבר הזה בצורה קצת שונה, או שונה לגמרי.

<אלעד פארן: אנחנו אלה שרוצים לייצר את החדשנות, אלה שרוצים להיות הקטליזטור או הזרז לייצר את החדשנות, כי אנחנו מאמינים שבשביל לעשות את מה ששלי הזכירה קודם, אימפקט כדי לעשות השפעה על דברים ברמה הגלובלית, בדברים שהם באמת חשובים לעתיד שלנו, צריך לספק את הפלטפורמות המתאימות שיעזרו לעודד חדשנות ובעצם לייצר העצמה.

<אלעד פארן: העצמה בתחום של חינוך, בתחום של פיננסים, בתחום של ממשלה ומגזר ציבורי, מגזר שלישי או כל דבר אחר ואנחנו רוצים לאפשר לאנשים לעשות דברים מדהימים שיאפשרו להם לעשות מהפכות, במובן, בטח בחדר פוליטי, מהפכות במובנים חיוביים.

<אלעד פארן: מה שחשוב להבין, דותן הזכיר את זה ככה בצורה יותר עדינה, חברים, זה קורה איתכם או בלעדיכם, או איתנו או בלעדינו, ואם אנחנו חוזרים רגע לצד הממשלתי או מגזר ציבורי, אם אני אשאל כאן בחדר, או בחדר אחר של עובדי מגזר ציבורי, כמה מהעובדים משתמשים עכשיו בווטסאפ בשביל להעביר הודעות שהן קשורות לעבודה, או משתמשים בדרופבוקס כדי לאחסן קבצים שאולי לא צריכים להיות שם, שזה שירותי צד ג', שאנחנו או המגזר לאו דווקא מספק להם, כנראה שרוב האנשים יצביעו כן, שהם משתמשים בזה.

<אלעד פארן: למה זה?

<אלעד פארן: כי אותו ארגון לא מספק להם את הכלי המתאים, כלי שהוא מוגן, כלי שהוא מאובטח, כלי שהוא מתאים לארגון, אז אותו לקוח, נקרא לזה, שהוא העובד, הולך ומוצא את הכלי בחוץ, איתנו או בלעדינו.

<אלעד פארן: זה, אני חושב, המסר העיקרי שצריך להבין, אם אנחנו לא נעשה הלקוחות שלנו, או העובדים שלנו, פשוט יילכו ויעשו את זה באופן עצמאי.

<אלעד פארן: דותן דיבר על החזון, אז אני לא מרחיב.

<אלעד פארן: אני גם אדלג על הסרטון כי אנחנו קצרים בזמן.

<אלעד פארן: דותן דיבר על המהפכה והמהפכה הרביעית שדותן הזכיר היא מהפכה שלא נראית.

<אלעד פארן: תחשבו על זה, הדברים קורים מחוץ לטווח העין שלנו, הם קורים מהר, קורה My OT, קורים מקררים חכמים, מדחומים חכמים, הכול נהיה מאוד חכם והשאלה היא מה אנחנו עושים עם המידע הזה.

<אלעד פארן: אני חוזר רגע לנושא המהפכה.

<אלעד פארן: המהפכה לא נראית, היא קורית, ועכשיו השאלה מה אנחנו עושים עם כל הדברים האלה.

<אלעד פארן: היום יש לנו, אנחנו מזהים אתגר כזה או אחר ואנחנו הולכים ומתמודדים איתו, אנחנו מנסים למצוא את הדרך, אנחנו חוקרים ואנחנו מתמודדים איתו אחרי שהאתגר קיים.

<אלעד פארן: כשאנחנו מסתכלים על חדשנות במייקרוסופט אנחנו מסתכלים על הדבר הבא, על ענן שמעתם, כנראה לא רק מאיתנו, שמעתם מסביב וזה דבר קיים, אנחנו מסתכלים על ענן כדבר שהוא אינטליגנטי.

<אלעד פארן: מה הכוונה כשאני אומר אינטליגנטי?

<אלעד פארן: אני אומר איך אנחנו בעצם באים ומזהים את הבעיות ומזהים את האתגרים ועושים פרדיקציה לדבר הזה עוד בכלל לפני שאנחנו יודעים שהוא שם.

<אלעד פארן: איך אני חוזה שהולכת להיות מגפת שפעת מסוג איקס עוד שנתיים, נערך אליה מראש, נותן חיסונים מראש ומונע את הדבר הזה.

<אלעד פארן: חוסך כסף, חוסך צרות.

<אלעד פארן: סתם דוגמה אחת מני רבות.

<אלעד פארן: כשאנחנו מסתכלים על הדברים האלה המטרה שלנו היא איך אנחנו מתמודדים עם האתגר ומבינים שהולך להגיע אתגר או בעיה וזה יכול להיות בכל תחום, פיננסים, חקלאות, you name it, זה שם.

<אלעד פארן: אני אקצר את הסרטונים, כי תכננו יותר מדי זמן, אבל אם נסתכל על המשקפיים הנחמדים האלה שנמצאים כאן, שכל הפיתוח שלהם נעשה על ידי פלטפורמה של ענן, בואו נפתח דוגמה, אני קצת אקצר את זה, על איך זה נראה בעולם החינוך והרפואה.

<דותן נאמני: פה אני יכול לציין שאנחנו עשינו פעילות כזו היום גם בעולמות החינוך וגם בעולמות הבריאות בישראל בהשקעה שלנו.

<דותן נאמני: בניהול שלנו וגם בתמיכה טכנולוגית, עכשיו בכנס בארצות הברית זה מוצג על ידי בית חולים ישראלי.

<דותן נאמני: (הקרנת סרטון).

אורי מקלב: במסגרת הדברים שאנחנו דנים זה החוסר במהנדסים, בתחום הפיזיקה, אלה המקצועות שיש בהם קשיים לא מעטים.

אורי מקלב: אנחנו עושים הרבה פעילות, אנחנו נותנים בשבוע הבא פרס למדענים צעירים על פיתוחים כאלה שלהם.

אורי מקלב: פיתוחים, בקבוצות או בבודד או בזוגות, בתי ספר תיכוניים מגיעים, פרס יוקרתי מאוד עם חברות - - - מייקרוסופט קשורה לזה?

<ענת לוי: לא, אינטל כן.

אורי מקלב: הם נוסעים איתם לחוץ לארץ, חלקם עוברים למחקרים יישומיים ופיתוחים יישומיים, חברות מתעניינות ורוצות לקבל את - - -

<מאור דוד פור: אני אראה בחלק שלי שני ארגונים שמשתמשים במשקפיים האלה בארץ.

<מאור דוד פור: אני אדבר על זה.

אורי מקלב: אבל לפני שאתה עובר על זה, כל הפיתוחים וכל הרעיונות שאתם מציגים, יש לכם אנשים שחושבים?

אורי מקלב: אני סתם שואל שאלה אולי קצת - - - זה אנשים שחושבים או שאתם מקבלים מהציבור?

אורי מקלב: הרי אתה אומר איך לעשות את זה, יש איזה קבוצה שהיא מביאה את הרעיונות לאיזה קבוצה אחרת, או שאותה קבוצה שחושבת היא גם אחרי זה מפתחת?

אורי מקלב: איך נעשה הדבר?

<דותן נאמני: אחד המאפיינים של מייקרוסופט, מאור אתמול העיר את תשומת לבי לנקודה הזאת, שהיא באמת חברת מחקר ופיתוח.

<דותן נאמני: יש הרבה מאוד חברות טכנולוגיות שהן חברות פיתוח, הן לוקחות רעיון ואז מפתחות אותו.

<דותן נאמני: מייקרוסופט זו חברת מחקר ופיתוח, היא מחזיקה אלפי חוקרים שיש להם זכות לחקור מה שהם רוצים.

<דותן נאמני: בתחום הבריאות יש סדר גודל של 1,000 חוקרים שמותר להם לחקור מה שהם רוצים ואז באים ואומרים 'יש לנו רעיון, יש לנו משהו, למדנו, ראינו משהו' וזה עובר לצוותי הפיתוח.

<דותן נאמני: הפיתוח מתרגם את הרעיון - - -

אורי מקלב: זאת אומרת מישהו צריך להכניס רעיון טוב.

אורי מקלב: הציבור גם שותף לזה?

<קריאה: כמו בראש חודש, צריך לזרוע את הזרע.

<דותן נאמני: הוא שותף לחשיבה.

אורי מקלב: יש איזה מקום שמישהו - - -

<דותן נאמני: יש דפי מחקרים שיוצאים לציבור.

אורי מקלב: או רעיונות מהציבור גם כן?

<דותן נאמני: כן, אוספים רעיונות.

<דותן נאמני: יש לנו למשל תחרות שנתית של העלאת רעיונות, פנים ארגונית וחוץ ארגונית, מגישים והרעיונות ש - - - עוברים לצוותי הפיתוח.

<דותן נאמני: זה בהחלט חלק מהתהליך.

<אלעד פארן: דיבר דותן על הסקייפ שמתרגם סימולטנית את השפה.

<אלעד פארן: נראה שוב ממש רק את ההתחלה של הסרט כדי שתראו איך זה נראה בריל טיים.

<אלעד פארן: זו ילדה אמריקאית שמדברת אנגלית מול ילדה ממקסיקו, הן לא נמצאות באותו מקום.

<אלעד פארן: זה וידיאו, אחת מדברת ספרדית וכל אחת שומעת את השפה שלה באוזנייה.

<אלעד פארן: (הקרנת סרטון)

<מאור דוד פור: 58 שפות.

אורי מקלב: אמרתם תשע שפות.

<אלעד פארן: תשע שפות סימולטנית.

<אלעד פארן: זה ממש שיח מלא.

<מאור דוד פור: הצעתי את זה לרשות שדות התעופה, כשמגיעים תיירים לארץ ורוצים לקבל שירות ורוצים לקבל מידע בלי לגשת עכשיו למחלקת השירות של הרשות או של שדה התעופה עצמו.

<מאור דוד פור: לשים סקייפ ומקבלים את זה בשפה שלהם.

<מאור דוד פור: יש מספיק שפות - - -

אורי מקלב: יכולים לקויי שמיעה לחבר משהו שנמצא בדוכן, אתה בא עם השפה.

אורי מקלב: זאת אומרת לקוי שמיעה בא לסדרן, הוא יכול להבין את הדברים ולשמוע אותם - - - תוכנה בכל השפות.

<אלעד פארן: עוד דבר קטן שאפשר לעשות עם הסקייפ, וזה נוגע יותר אולי לעבודה פרלמנטרית, בקשר שלכם עם הציבור בממשלה, ממש בלחיצת כפתור אתה יכול לשדר ל-10,000 איש.

<אלעד פארן: כלומר מצלמה, וידיאו, דרך הטלפון, או כל כלי אחר שתרצה, לינק ל-10,000 מיילים, טלפונים, ככה אנחנו עושים את השיח החודשי שלנו עם המנכ"ל.

<אלעד פארן: הכול תוך כדי, רואים את כל האנליטיקות והמידע.

<אלעד פארן: זה מאוד מעניין וכל אחד - - -

אורי מקלב: יש שיחה חודשית עם המנכ"ל?

<מאור דוד פור: היום יש.

<מאור דוד פור: היום בערב יש גם כן.

<אלעד פארן: זה לכל עובדי מייקרוסופט.

אורי מקלב: זה כללי.

אורי מקלב: זה נאום לעובדים.

<אלעד פארן: זה נאום ושיח.

<אלעד פארן: זה ממש שיחה.

<מאור דוד פור: זה מתבצע בקמפוס ברדמונד בארצות הברית וזה משודר לכל העובדים בעולם, בסביבות 160,000 איש, כל אחד שרוצה, יש לינק, הוא יכול להתחבר ולראות ולהיות חלק מהשיח הזה.

<אלעד פארן: יותר מזה, אתה יכול להגיב, סדר גודל שאתם רואים כאן, כל אחד יכול להגיב האם הוא מסכים, לא מסכים, אתה יכול לראות פה את הניתוח של ההסכמה ולא - - -

אורי מקלב: ופער השעות, אצלם זה בוקר - - -

<מאור דוד פור: עשר שעות הפרש.

<מאור דוד פור: אני מאמין שזה יהיה בשעה 19:45 בערב שלנו, זה עשר שעות, זאת אומרת 9:45.

<אלעד פארן: בוא ניגע בנושא הנקודתי של ממשלה.

<אלעד פארן: ישראל נמצאת במה שנקרא די5.

<אלעד פארן: אתם מכירים מה קורה באסטוניה?

<אלעד פארן: אסטוניה הכי מתקדמת, זה פרויקט שנעשה עם מייקרוסופט.

<אלעד פארן: כרטיס דיגיטלי, אני מדלג על הסרט, כי אנחנו באמת קצרים בזמן וחשוב לי שגם מאור יציג את הדברים שאנחנו עושים בישראל, מעבר לאימפקט שאנחנו עושים בעולם.

<אלעד פארן: כרטיס דיגיטלי שיש לכל אזרח שמאפשר לו לקבל את כל השירותים, מאפשר לו לפתוח קריאות, לקחת מרשמים בבית החולים.

<אלעד פארן: זה כרטיס הזיהוי שלו.

<איילת חאקמיאן: תעודת הזהות החכמה, זו הכוונה שלה.

<איילת חאקמיאן: בהמשך נוכל להזדהות מהבית עם התעודה ונוכל לקבל שירותים.

<אהרון ירוסלבסקי: מעל 90% מהשירותים באסטוניה הם שירותים מקוונים של הממשלה.

<אהרון ירוסלבסקי: זה מאוד משמעותי.

<אלעד פארן: מרמת המסים, הצבעה.

<איילת חאקמיאן: יש את היחידה ליישומים ביומטריים.

<איילת חאקמיאן: זו הכוונה.

<איילת חאקמיאן: בהמשך עם תעודת הזהות החכמה נוכל להזדהות מהבית ולקבל שירותים, ביטוח לאומי, הכול.

אורי מקלב: אנחנו העברנו חוק לפני שבועיים, הוועדה קיבלה צל"ש, עשינו את זה במהירות שיא, בישיבה אחת של כמה שעות ארוכות העברנו חוק של העברה לחתימה אלקטרונית, חתימה מאושרת, חתימה מאובטחת.

אורי מקלב: כתוב בחוקים 'דרוש חתימה', אנחנו נאפשר את זה בחתימה אחרת.

אורי מקלב: עשינו מהפך בעניין הזה, זה עבר השבוע בכנסת, השבוע, קריאה שנייה ושלישית.

אורי מקלב: באמת מהפך.

<מאור דוד פור: אני מהראשונים שהלך ועשה תעודת זהות ביומטרית ודרכון ביומטרי.

<מאור דוד פור: אני מאוד מאמין בזה, זה הכיוון, לשם צריך ללכת, ואני לא חושב שצריך לוותר בנושא הזה של הביומטרי.

אורי מקלב: אני חושב שאנחנו - - - אנשים מדברים, הם רוצים את זה.

אורי מקלב: דרך אגב, אני אומר לכם כאן, ראש הממשלה לקח עוד שבועיים, זאת אומרת יש כמה דעות, יש כאלה שחוששים מפריצה של המאגר הזה.

אורי מקלב: אין קשר, יש הפרדה מלאה.

אורי מקלב: לפריצה למאגר יכולים להיות שני היבטים, אין תקשורת ממשרד הפנים למאגר, הוא עובד לבד, הוא שמור בצורה מיוחדת.

אורי מקלב: הדבר שהכי יכול לקרות זה דליפת מידע, דהיינו שמישהו לוקח, או אחד העובדים וזה - - - סודות האטום של מדינת ישראל, אין שם - - -

<קריאה: זה קרה עם סודות האטום.

אורי מקלב: נכון - - -

<מאור דוד פור: בשבוע שעבר בטוויטר איזה שהוא בחור שהוא מאוד פעיל באגודה לזכויות דיגיטלית, נגד המאגר הביומטרי, הוא צייץ שהוא טס לארצות הברית.

<מאור דוד פור: אז אני התחלתי לדבר איתו, כתבתי לו 'אתה מודע לזה שאתה משאיר שם מידע ביומטרי אפילו יותר ממה שאתה משאיר בארץ?'.

<מאור דוד פור: הוא כתב שהוא טס עם כל המשפחה, אשתו והילדים, הוא אמר לי 'כן', שאלתי אותו 'ולא אכפת לך?

<מאור דוד פור: כי פה אתה מאוד מתנגד', הוא אמר לי 'אני לא אמנע מהמשפחה שלי טיול לארצות הברית'.

<מאור דוד פור: אז להשאיר לאמריקאים טביעה ביומטרית שלך.

<דותן נאמני: אבל זה ממחיש את העניין שבגדול גופים רגולטוריים יכולים להחליט או לייצר רגולציה או שזה יקרה בלעדיהם.

אורי מקלב: אני אומר לכם, ראש הממשלה נתן למומחים במדינה, צבאיים, הוא אמר 'תנסו ל - - -'.

אורי מקלב: מי שיודע, ראש הממשלה הוא די פחדן בנושא הזה, הוא לא מחזיק טלפון.

אורי מקלב: ישבתי איתו בחדר, הייתי באירוע חצי משפחתי שלו והוא קרא לי, הוא רצה לדבר על פוליטיקה, הוא שם לב, היה צלצול והוא אומר לי 'תגיד לי, אתה מדבר איתי כאן עם טלפון?

אורי מקלב: ' יש לו רגישות, הוא לא הולך עם טלפון נייד, הוא מאוד רגיש, הוא גם יודע למה הוא רגיש.

אורי מקלב: הוא גם אמר, 'אם היית יודע מה, כשאתה מדבר פתוח - - - לא היית עושה את זה גם כן'.

אורי מקלב: אבל בסופו של דבר זה מאוד שמור, המאגר הזה שמור מאוד.

אורי מקלב: עכשיו, זליגה יכולה להיות בכל מקרה, אבל זו רמת הסיווג הכי חמורה שיש.

אורי מקלב: לכן אנחנו היום, מבחינה ציבורית, שלמים על העניין.

אורי מקלב: זה שיש כל מיני ארגונים שעושים, על החשבון של הביומטרי, הרבה רוח - - -

<מאור דוד פור: אני רגוע, עשיתי גם דרכון, גם תעודת זהות, גם לילדים שלי עשיתי.

<איילת חאקמיאן: כן, אבל מאגר ביומטרי אין בהרבה מדינות.

<מאור דוד פור: אני יודע.

אורי מקלב: המאגר הזה, לא זאת הבעיה שלנו.

אורי מקלב: משרד הפנים ורישיון הנהיגה שלנו, המאגר המשטרתי אותי מפחיד, טביעות האצבע, הרבה יותר מ - - - מי ערב לנו שלא ייקחו את טביעות האצבע שהיו באיזה אירוע - - - כשאני קורא נניח שוד בנק, בדלפק הזה היו עשרה אנשים, בזמן הזה לוקחים טביעות של כולם, אם המשטרה ממשיכה לאגור את הטביעות, עכשיו, כשקורה אירוע אחר, היא רוצה להשתמש, 'יש לי טביעות', או גם נניח מישהו שהיה באיזה מקום, אני נהפך לחשוד, כי איך הם יודעים עכשיו?

אורי מקלב: הם באים והם רוצים - - - אנחנו עכשיו לא נתנו לקבל מהמאגר הביומטרי שלנו, אבל להם יש מאגר ביומטרי ענק שכנראה מגיע קרוב למיליון וחצי או שני מיליון, יש להם מאגר שהוא חי וקיים.

<קריאה: הסכר כבר נפרץ.

אורי מקלב: ואני לא מדבר עכשיו שרישיון הנהיגה שלנו הוא גם מאגר שקיים.

אורי מקלב: אז עכשיו מאוד מאוד - - -

<מאור דוד פור: הילדים שלי לא חושבים בכלל, אתה יודע.

<אלעד פארן: דיברת על זיהוי הפנים ושיהיה אפשר לזהות, אם כן או לא, אז משהו שאנחנו עושים עם הובר, שזה לא חוקי בארץ, דרך אגב, כלי נהדר בחו"ל, מי שניסה להשתמש בו.

<אלעד פארן: את הזיהוי של הנהגים, כשנכנס נהג לאוטו וצריך להתחיל לעבוד עם ההובר, כדי לוודא שאכן הנהג הוא הנהג האמיתי אנחנו עושים עם הטלפונים.

<אלעד פארן: מה שיפה פה, ונראה בהמשך ואולי נדלג על זה, שגם אם אותו נהג היום הוא עם משקפיים או עם כובע, או גידל זקן, המערכת עדיין יודעת לזהות אותו שזה הוא הבן אדם ועושה את ה - - - מול הובר שהנהג הוא אכן ברכב.

<אלעד פארן: זה מאוד חשוב לי, בתור לקוח, לדעת, כשאני מזמין נהג זה אותו אחד שעבר את הסינדיקציה של הובר ולא איזה מישהו שרוצה חלילה להזיק.

<אלעד פארן: אני אשלח לכם, אין פה שום דבר בעייתי לשלוח במצגת, אני אשלח לכם, תוכלו לראות את הסרטונים ככה קצת יותר בהרחבה.

<אלעד פארן: דיברנו קצת על דברים מה שנקרא ברומו של עולם, על מגפות ופרדיקציה.

<אלעד פארן: פרויקט נוסף שעושים במייקרוסופט, וזה הכוח של הענן פה, אפשר לראות אותו באמת כמה הוא נותן משמעות.

<אלעד פארן: בעצם יש סוג של מלכודות חכמות שאוספות יתושים וכל מיני מעופפים כאלה ואחרים בכל מיני נקודות בעולם, אם דיברנו על הריסרט של מייקרוסופט ומנתחים מה המגפה הבאה, איזה מגפות הם מעבירים ודנ"א וכל מיני דברים מהעולמות האלה, שאם עד לפני כמה שנים, לפני המהפכה של הענן האינטליגנטי הלומד, מה שדיברתי עליו, כל ניתוח כזה היה לוקח בין 30 יום לכמה חודשים על כל חרק כזה, היום זה לוקח 12 דקות.

<אלעד פארן: כל זה בעזרת זה שיש את הכוח שלנו שעושה את זה.

<אלעד פארן: עכשיו תחשבו מה המשמעות בעולמות שלנו, של המהירות והתגובה ולחזות מגפות ודברים שהולכים לקרות.

<אלעד פארן: גם פה נדלג על הסרט.

<ענת לוי: ולפתח את התרופה קצת יותר.

<אלעד פארן: בוודאי, הכוונה היא לחזות בשביל לפתח את התרופה, לא בשביל להגיד 'איזה יופי, יש לנו מגפה עוד כמה שנים', חלילה.

<אלעד פארן: ואם אנחנו מסתכלים באמת על הדבר הבא, על העתיד, וזה משהו שאני חושב שיש בו המון המון עניין ויש בזה עניין כמובן למדינות ולגופים אחרים, דבר שנקרא קונטרול קומפיוטינג, לא אכניס אתכם לטכנולוגיה של זה, זה משהו שהוא ברמת הפיזיקה מאוד מורכב.

<אלעד פארן: יש היום במחשב אפס ואחד, שיכולים להיות כל פעם בנפרד, בעולם הזה איכשהו, אטומים, פיזיקה, אל תשאלו אותי, זה יכול לקרות ביחד.

<אלעד פארן: מה שהדבר הזה אומר שכוח המחשוב שאנחנו מכירים היום, תדמיינו את כל מרכזי המחשוב שיש בממשלת ישראל ובמדינת ישראל, כולל כל חברות ההייטק, כנראה זה יוכל להיכנס לאיזה משהו כזה עם קירור מאוד גדול ולתת כוח ומחשוב שהוא עדיין יותר חזק.

<אלעד פארן: תחשבו מה זה אומר מבחינת יכולות של מה שנקרא machine learning ובינה מלאכותית על חקר של מחלות וחקר של התחממות גלובלית וחקר של כל דבר אחר, ומודיעין וצבא וסקיוריטי.

<אלעד פארן: זה עולם מאוד מעניין.

<אלעד פארן: אז יש סרטון של דקה ובו גם אנחנו נסיים.

<אלעד פארן: (הקרנת סרטון).

<אלעד פארן: דרך אגב, זה קורה, הדבר הזה.

<אלעד פארן: האתגר כרגע זה הקירור של הרכיב הזה, כי התנועות של האטומים או של מה שקורה בתוך, אל תתפסו אותי, הקירור, עוד לא מצאו את הדרך לפתור אותו ולייצב את הדבר הזה.

<אלעד פארן: אבל ברגע שזה באמת יקרה המשמעויות לעולם הן - - -

אורי מקלב: אחרות לגמרי.

<אלעד פארן: אנחנו כאילו מתחילים לעבד את העתיד.

<אלעד פארן: אף אחד לא באמת יודע עד כמה חזק הדבר הזה יהיה כשהוא יפעל, אבל כנראה שהמשמעויות - - -

אורי מקלב: זאת אומרת מחכים לפיתוח של הקירור שהוא יביא מה?

אורי מקלב: כוח הפעלה הרבה יותר חזק?

<אלעד פארן: בלי קירור אי אפשר להחזיק את הדבר הזה כי זה פשוט קורס.

<אלעד פארן: זה משהו שקשור בפיזיקה, אני באמת לא יודע, נשאל את הפיזיקאים של מייקרוסופט איפה שהוא שיסבירו, וכנראה שצריך את האנשים שיבינו את זה, אבל בסוף זה יקרה.

<דותן נאמני: טכנולוגיית קירור, גם היום היא הרכיב המרכזי שמשפיע על היכולת לצמצם מכשירים.

<דותן נאמני: מחשב בדרך כלל גדול כי יש צורך לפרוס את שטחי העיבוד שלו.

<דותן נאמני: היום הגיעו למכשירים מאוד מאוד קטנים ומאוד חזקים ממה שהיה בעבר, אבל פה מדובר על מהפכה שמבחינת קצב העיבוד, הוא הרבה הרבה יותר מהיר ויידרש לפתור את נושא הקירור.

<דותן נאמני: היו צריכים לקרר משהו שמתחמם ל-100 מעלות, היום צריכים לקרר משהו שמתחמם ל-1,000 מעלות, זה כבר דורש אמצעים אחרים ועדיין - - - אבל כשהתהליכים האלה קורים הם משנים את העולם.

<דותן נאמני: לקחנו חלק במחקר של זה, זה - - -

<מאור דוד פור: זה מיליארדי טרנזיסטורים בשטח סיליקון מאוד מאוד קטן שיוצרים חימום מאוד רב וצריך הרבה כוח לקרר אותם.

<דותן נאמני: יש שאלות שאנחנו מתמודדים איתן היום שלוקח בעולם המחשוב הסטנדרטי להריץ חודשים.

<דותן נאמני: עשינו עכשיו מחקר עם אוניברסיטת בר אילן והרצנו שאלה שבהרצה של המחשוב של האוניברסיטה היה לוקח להריץ חודשים, הרצנו לדאטה סנטרים של מייקרוסופט, מדובר בעשרות דאטה סנטרים של מעל מיליון - - -

<איילת חאקמיאן: יש שיתוף פעולה עם אחווה?

<דותן נאמני: שיתוף פעולה עם אחווה.

<דותן נאמני: הרצנו על הדאטה סנטרים שזה מעל מיליון שרתים בכל דאטה סנטר והשאלות שלוקחות חודשים יכולות לקחת דקות.

<דותן נאמני: זה מאפשר לך לשאול יותר שאלות.

<דותן נאמני: מאפשר לשאול יותר שאלות ולייצר גם יותר תשובות.

<דותן נאמני: אני התחלתי בחברה שמאפשרת, אנחנו מאפשרים את כל זה, אנחנו עומדים על זה שזה ייעשה בסביבה מאובטחת ותקינה, אבל בסוף התהליך זה היכולת של מי שנמצא יחד איתנו לאמץ את זה ולהשקיע את המאמץ, לקחת את הסיכונים הנדרשים ולממש את זה.

<דותן נאמני: ומי שעושה את זה, אנחנו רואים היום, גם בארץ, באמת דברים מדהימים.

<דותן נאמני: אנחנו בעידן, עם כל הקשיים בו, מדהים.

<דותן נאמני: מאור לפעמים אומר לי 'דותן, תסתכל רגע ותבין איזה כיף שאנחנו חיים בעידן שמאפשר לנו לראות את הדברים האלה'.

<מאור דוד פור: מה הפעם האחרונה, באיזה עידן הילדים שלנו חיים - - -

<דותן נאמני: שנשלח טיל שמחליט לשחרר מכונית שתקיף את כוכב נוגה.

<דותן נאמני: ואתה אומר, אלה דברים, אנחנו עוד נולדנו לעידן שלא ידענו שיכול להיות שלט רחוק.

<דותן נאמני: אני כילד לא הבנתי איך אפשר לגרום למשהו לקרות אם הוא לא מחובר.

<קריאה: לא היו טלפונים.

אורי מקלב: אני עוד חייתי כשהחלבן הביא את החלב הביתה.

<ענת לוי: אז אני אתן לכם עוד פרויקט, להחליף את השלט האוניברסלי מול הטלוויזיה.

<ענת לוי: זה דבר בלתי נסבל, בלתי שליט.

אורי מקלב: מה זאת אומרת?

<ענת לוי: אתה יודע כמה פעמים אני פותחת את השלט ולא מצליחה לתפעל אותו?

<ענת לוי: ואני אדם טכנולוגי.

<מאור דוד פור: בעוד חמש שנים כל הבתים יהיו חכמים, זאת אומרת את תדברי, את לא תדלקי, את תגידי 'טלוויזיה, תידלקי', היא תידלק.

<מאור דוד פור: זה כבר קיים היום.

<ענת לוי: לא, אבל תחשבו כמה הדבר הכי פשוט - - -

<מאור דוד פור: את לא צריכה שלט.

<ענת לוי: אבל היום אי אפשר בלי.

<מאור דוד פור: אני יודע, אבל עוד חמש שנים זה פתור.

<דותן נאמני: אני חושבת שזה בעיקר קשור לעובדה שיש לנו מספר ספקי תקשורת מצומצם בארץ.

<דותן נאמני: בדרך כלל אתה יכול לתת שניים-שלושה ספקי תקשורת, אבל אז אתה כבול למה שנותנים לך וגם אם תיתן חמישה לא - - - אני לא נכנס לצדדים הפוליטיים או המשמעויות הפוליטיות של החלטות כאלה, אבל אם תאפשר תגלה פתאום שהרבה יותר חדשנות נכנסת למערכת ותוכלי להיפטר מהשלט מהר מאוד.

<מאור דוד פור: אז צהריים טובים, אני מאור.

<איילת חאקמיאן: רק הערה, אלעד.

<איילת חאקמיאן: קודמתך הייתה שי לי שפיגלמן בתפקיד?

<מאור דוד פור: לא, שי לי במייקרוסופט הייתה בהרצליה, היא הייתה אחראית על המרקטינג של מרכז התמיכה והפיתוח.

<איילת חאקמיאן: אבל היא הייתה עובדת מול הכנסת והיום היא ראש מטה ישראל דיגיטלית.

<איילת חאקמיאן: חבר הכנסת מקלב, ראש מטה ישראל דיגיטלית התחילה במייקרוסופט.

<מאור דוד פור: אז אני אחראי על תחום הפתרונות לממשלה במייקרוסופט.

<מאור דוד פור: זו תכנית הדגל שלי, יהודה כבר עוקב אחריי, מי שעוד רוצה לעקוב מוזמן.

אורי מקלב: נראה לי שאתה מעניין, לפי התגובה שלך.

אורי מקלב: נראה לי שאתה פעיל.

<מאור דוד פור: אני פעיל מאוד, כותב הרבה מאוד על טכנולוגיה ועל דברים בתחום העסקי הטכנולוגי.

<מאור דוד פור: מה שאני אציג לכם בזמן הקצר שיש לי זה על פרויקטים שעשינו עם כל הפלטפורמות שהראינו לכם פה בממשלת ישראל בשנה-שנתיים האחרונות ודברים שנעשו כדי לקדם באמת, להנגיש יותר שירותים לאזרחים ולטייב את השירות.

<מאור דוד פור: נתחיל עם פרויקט של משרד הבריאות.

<מאור דוד פור: משרד הבריאות, בשיתוף פעולה עם המשרד לשוויון חברתי.

<מאור דוד פור: ישראל דיגיטלית נמצא במשרד לשוויון חברתי.

<מאור דוד פור: זה פרויקט שנקרא טלה מדיסין, שמעתם עליו?

<מאור דוד פור: זה פרויקט שמטרתו להנגיש שירותי רפואה על ידי רופאים און ליין לאנשים שהרפואה הזאת לא מונגשת להם כמו שצריך, אם זה פריפריה גיאוגרפית רחוקה, אם זה מבחינת אפשרויות סוציואקונומיות.

<ענת לוי: זה לכל אחד בלילה, שהרופא נגיש בטלפון.

<מאור דוד פור: במכבי, כללית וכאלה, אבל - - -

<דותן נאמני: מכיוון שאני עובד גם עם קופות החולים, שתיהן מטמיעות עכשיו פתרון שלנו, של רופא שהוא לא רופא אמיתי, פרוטוקול רפואי.

<דותן נאמני: המחשב שואל שאלות ונותן המלצה רפואית.

<דותן נאמני: שתי קופות החולים הגדולות מטמיעות את זה.

אורי מקלב: יש כאלה שיוצאים נגד - - - אנשים גם יודעים לגלוש ויש תהליך שאנשים אומרים שאסור, שלאנשים לא יתרגלו לזהות את המחלה שלהם דרך האינטרנט.

אורי מקלב: אבל כאן זה יותר מקצועי, זה מונע את החיסרון שיש - - - מידע.

אורי מקלב: מנסים להקיש את השאלה שלך על גבי שאלה אחרת שהיא לא נכונה.

אורי מקלב: כאן יש הרבה יותר התאמה מקצועית - - -

<אהרון ירוסלבסקי: נעשות בדיקות.

<אהרון ירוסלבסקי: לקחו קבוצה של רופאים אונקולוגים בזיהוי סרטן, שמו מול המחשב, והוא הצליח לחזות באותה רמה, אפילו יותר מאשר הם.

<דותן נאמני: טכנולוגיות שמאתרות גידולים טוב יותר מרופא, כי המחשב מאתר פיקסלים קטנים יותר ממה שהעין האנושית יכולה לראות והמחשב גם תמיד עוקב אחרי הפרוטוקול הרפואי הנכון.

<דותן נאמני: מצד שני לעין אנושית יש יתרונות שעדיין לא הצליחו לפתור אותם ולכן אנחנו, בין אם זה בצדדים הפסיכולוגיים ובין אם זה בצדדים של ראייה, ולכן רופא הוא פה עוד להרבה שנים והוא מקבל היום לעזר - - -

<אהרון ירוסלבסקי: לא כל כך הרבה שנים, אבל הוא יודע לנתח מאות אלפי מאמרים כל יום, משהו שרופא סטנדרטי לא מסוגל.

<מאור דוד פור: אנחנו הולכים להראות בבית חולים ברזילי פרויקט שאנחנו מפתחים במייקרוסופט מחקר, הגוף שהזכרנו קודם לכן, פרויקט שנקרא - - - שמאפשר לרופאים אונקולוגים לקבל פרדיקציה, תחזית לגבי פענוחי MRI ו-CT כדי לראות האם באמת יש סבירות גבוהה יותר למחלות על פי הפענוח עצמו כדי שלא יפענחו רק בעין, כי על פי מידע היסטורי שנאסף, כי בסופו של דבר זו מכונה לומדת, machine learning, על פי מידע היסטורי שנאסף אפשר לדעת באמת האם בתמונת ה-MRI או ה-CT ניתן לחזות בהסתברות גבוהה שהולכת להיות בעיה רפואית.

<עוז כהן: אתם עובדים עם הארגונים הרפואיים גם על מידע רפואי היסטורי שיש להם לגבי המבוטחים?

<דותן נאמני: אנחנו עובדים איתם אצלם בבית.

<עוז כהן: כן, בוודאי.

<עוז כהן: למה אני שואל?

<עוז כהן: כי לפני מספר חודשים התפרסם, לדוגמה מכבי השיקו יוזמה חדשה - - -

<דותן נאמני: אפליקציה.

<עוז כהן: גם את האפליקציה וגם שירות שעשו דגימה, למשל תוצאות בדיקות דם לאורך עשרות שנים, של המבוטחים שלהם - - -

אורי מקלב: ביקרנו אצלם.

<עוז כהן: וזה מאפשר חיזוי של סרטן המעי.

<עוז כהן: זאת אומרת המידע קיים, רק צריך לנתח אותו.

<מאור דוד פור: אני ממשיך הלאה.

<דותן נאמני: מאור, מילה אחת.

<דותן נאמני: מייקרוסופט מסוגלת היום לקצר זמן פענוח של תצלום רדיולוגי מ-20 דקות בממוצע לשתי דקות על ידי כלי עזר.

<דותן נאמני: אנחנו עובדים עם זה בבתי חולים בארץ.

<מאור דוד פור: דיבר אלעד, הזכיר את המשקפיים, את ההולולנס, זה לא משהו שהוא מדע בדיוני, המשקפיים האלה, באמת משתמשים בהם, בארץ יש לנו כרגע במגזר הציבורי שני פרויקטים שקורים פלוס בית חולים בילינסון שגם כן מתחיל לבצע עכשיו פרויקטים עם משקפי ההולולנס כדי לבצע מה שנקרא הכנה לניתוח.

<מאור דוד פור: לפני כל ניתוח יש הכנה לניתוח, שהרופא צריך לראות ולהבין מה הוא הולך לנתח, איך הוא הולך לנתח וגם לעשות את ההכנות, אם המשקפיים ייצרו לו מציאות רבודה שבה הוא יראה באמת את גוף החולה ויוכל להתאמן טרם הניתוח.

<מאור דוד פור: בחברת חשמל, כפי שאתם רואים, גם היה פרסום לא מזמן, לפני חודש, בדה מרקר ובעיתונות הכלכלית, פרויקט חדש שאנחנו יוצאים איתו, העובדים בשטח, הטכנאים, יעבדו עם המשקפיים הללו.

<מאור דוד פור: בסופו של דבר הערך העסקי הוא שמהמקום, מחדר המצב, יוכלו לתת להם הנחיות מה לעשות ואיך לתקן ומה לתקן, כך יטייבו גם את השירות ללקוחות.

<מאור דוד פור: בצבא כבר מעל שנה יש פעילות של משקפי ההולולנס כדי לייצר שדות קרב וירטואליים, תחשבו שחיילים צריכים להגיע לשטח בנוי להילחם בו, במקום להרים עכשיו סביבה אמיתית שיוכלו להתאמן ובאמת להכיר את השטח שאליו הם הולכים, הם ירכיבו משקפיים ויקבלו את השטח ממש מול העיניים.

<מאור דוד פור: אותו דבר גם עושים כלי מלחמה.

<מאור דוד פור: אז אלה שני פרויקטים מאוד משמעותיים שקורים היום במגזר הציבורי.

<איילת חאקמיאן: יש עוד סימולטור שעושים לתלמידים היום, נותנים להם להרכיב משקפיים ומדמים להם מציאות שתוקפים אותם באלימות דיגיטלית ואז איך הם פועלים.

<מאור דוד פור: נכון, זה חלק מדבר שנקרא וינדוס מיקס ריאליטי, זה לא משקפי הולולנס, אלה משקפיים אחרים.

<דותן נאמני: יש במשרד החינוך במספר בתי הספר, כלי לימודי ממדרגה ראשונה.

<מאור דוד פור: פרויקט גם כן מאוד יפה שקשור למידע, עשינו עם בנק ישראל, בעקבות ועדת קדמי, שרון קדמי, שהיה מנכ"ל משרד הכלכלה ויצא שם, חלק ממסקנות הוועדה, הצורך לקבל מרשתות השיווק את המחירים, כדי לראות שאין קרטלים ואין דברים מהסוג הזה.

<מאור דוד פור: הם מעלים את זה למערכת, פחות ממאי שעבר עד היום יש להם כבר מעל 3 מיליארד רשומות.

<מאור דוד פור: זו מערכת ענקית שמקבלת הרבה מאוד מידע.

<מאור דוד פור: היא מערכת ביג דאטה והיא יודעת לבצע ניתוח ואנליזה וגם ריפורטינג של כל המידע הזה למחלקות המחקר שם וגם לגופים חיצוניים כדי לראות שבאמת הדברים מתנהלים כמו שצריך ולנהל גם את יוקר המחיה.

<מאור דוד פור: ראינו שבאמת כל הנושא הזה, התיאומים בין הרשתות, יש להם השפעה ורוצים לראות האם באמת כשנפתח סניף של אושר עד או של רמי לוי או מה שלא יהיה בשכונה מסוימת, האם הוא באמת משפיע על המתחרה שופרסל שנמצא גם כן באותו אזור.

<מאור דוד פור: זה חלק ממערכת כזאת שנעשתה, גם כן מבוססת פלטפורמה שלנו.

<מאור דוד פור: מחיר למשתכן.

<מאור דוד פור: כל הבייבי הזה של שר האוצר, המערכת שבה המועמדים רושמים את עצמם למחיר למשתכן היא מערכת שבוצעה בשיתוף איתנו.

אורי מקלב: זה חברות פרטיות, לא המשרד עצמו עושה את זה.

<מאור דוד פור: המשרד עצמו הרים את האתר.

אורי מקלב: איפה הם יושבים, במשרד - - -

<מאור דוד פור: הפלטפורמה עצמה כן.

<דותן נאמני: זו פלטפורמה שלנו.

<דותן נאמני: המיוחד פה, הוא לא אתר, העובדה שהמשרד נדרש להקים משהו מהר מאוד ואז הוא אמר 'אוקיי, אני יכול להקים את זה בכלים הסטנדרטיים שאני רגיל', לא, הוא קיבל החלטה אמיצה ואמר 'אני צריך מענה מהיר, אני אקים את זה בענן' והוא הצליח לספק מענה.

<דותן נאמני: מזכיר לי, דרך אגב, את הכנסת.

<דותן נאמני: לכם יש גוף IT מאוד חדשני, כשרצו לשדר את ערוץ 99 או להקים פתרון לוועדות אחרות של הכנסת, קיבלו את ההחלטות האמיצות ומימשו את זה.

<דותן נאמני: אנחנו רואים את זה כל פעם מחדש, כשיש בגופים הממשלתיים מישהו מספיק אמיץ עם מספיק רצון זה קורה.

אורי מקלב: פתיחות, לא קיבעונות.

אורי מקלב: המערכת הממשלתית סובלת הרבה מקיבעונות.

<מאור דוד פור: נכון.

<מאור דוד פור: וכאן אחד הצרכים שבאמת היו, ידעו שכשכל הגרלה תיפתח הרבה מאוד אנשים, ציבור רב, ייכנסו למערכת ורצו שהיא תמיד תהיה זמינה, שהיא לא תיפול, לכן פתרון ענני - - -

אורי מקלב: באמת אין תלונות, הציבור מרוצה מה - - -

<מאור דוד פור: נכון.

אורי מקלב: יש מענים.

אורי מקלב: לפחות אנחנו - - - אני מכיר מה יש עם הרב קו - - - המערכת הזאת עברה בסדר.

אורי מקלב: יש היום שאלות שעולות, מה קורה?

אורי מקלב: אחד יש לו מגרש, המערכת מיד מזהה את זה.

אורי מקלב: באמת מצוין, היא עובדת יפה מאוד.

<מאור דוד פור: הענן היה קלאסי בשביל הדבר הזה.

אורי מקלב: אבל מי שמנהל את כל מחיר למשתכן זו חברה חיצונית שגם זכתה.

<מאור דוד פור: נס.

אורי מקלב: לא, לא המחשוב, מי שמנהל את העסק.

אורי מקלב: בסופו של דבר גם לא עובדים פקידים של משרד השיכון הם אלה שמנהלים.

<מאור דוד פור: מילגם.

אורי מקלב: כן.

<איילת חאקמיאן: מילגם גם עם 'עיר חכמה' עושים את כל ה - - -

אורי מקלב: הם גם מנהלים את תאגידי המים במקומות מסוימים.

אורי מקלב: את הרישומים, את הדברים, את הזכיות ואת הדחיות והתכתובת.

אורי מקלב: אני לא מדבר על התשתית המחשובית, אני מדבר על התשתית הניהולית.

<מאור דוד פור: על כל התהליך האדמיניסטרטיבי.

אורי מקלב: כן.

אורי מקלב: האדמיניסטרטיבי.

<מאור דוד פור: חברת חשמל, כפי שאתם יודעים, נמצאת בקשיים תזרימיים, או איך שלא נקרא להם, מבחינת כסף, היא יצאה עכשיו במסע חדש, הם קוראים לזה בחברת חשמל, המיתוג הוא מסע לקוח, על מנת להנגיש שירותים בצורה טובה יותר ללקוחות, הן הלקוחות הפרטיים ובמיוחד הלקוחות העסקיים.

<מאור דוד פור: הם יוצאים, כפי שאתם יודעים, במערך כרגע של מונים חכמים כפיילוט במספר מקומות בארץ וזה גם ללקוחות הפרטיים פלוס לקוחות עסקיים.

<מאור דוד פור: חברת חשמל תהיה החברה שתהיה אחראית על הולכת החשמל, החברות הפרטיות הן אלה שתייצרנה את החשמל.

<מאור דוד פור: לכן זה יוצר עכשיו לחברת החשמל איזה שהוא פתח חדש של מודלים עסקיים שהם צריכים לתת להם פתרונות.

<מאור דוד פור: הם גם יצרו מערך של מסע לקוח, הם פיתחו, עדיין בפיתוח איתנו, מערכת שלמה מקצה לקצה, בין אם זה לקוח פרטי, בין אם זה לקוח עסקי, של מערך שירות חדש ללקוח שיקבל את כל המידע במקום אחד.

<מאור דוד פור: ממש וון סטופ שופ מול חברת חשמל, זה נקרא משתמשי הטרקלין ולקוחות עסקיים וכל הפעילות של הלקוחות תהיה מול מערכת אחת, בין אם זה המובייל ווב או כל דבר אחר.

<מאור דוד פור: משרד הפנים, אנחנו מפתחים איתם כרגע, זה כבר לקראת סיום, מערכת לניהול הבחירות המוניציפליות.

<מאור דוד פור: מערכת מאוד מתקדמת.

<מאור דוד פור: משרד הפנים הוא גם משרד שמאוד מסתכל קדימה מבחינה חדשנית, משרד שלא מפחד לקחת החלטות, יודע, יש שם מנמ"רית נהדרת, היא יודעת לקחת החלטות ולקדם אותן קדימה ולקדם גם את המשרד מבחינה חישובית.

אורי מקלב: זה ישים בבחירות הקרובות?

<מאור דוד פור: כן, זה ייושם בבחירות המוניציפליות הקרובות.

<מאור דוד פור: מערכת עם פורטל מלא, עם דיווחי הצבעה, דיווח וטיפול בקלפיות, מערכת מאוד מתקדמת.

אורי מקלב: הבחירות עצמן לא יהיו - - - אבל כל הניהול של המערכת.

<מאור דוד פור: נכון, הניהול, התוצאות.

<אלעד פארן: בשביל הבחירות עצמן תצטרכו הרבה שינויי חקיקה, והאמת, כמי שלמד את התחום, זה באמת נושא מאוד מורכב.

<אלעד פארן: לעשות את הבחירות בפועל דיגיטלית זה נושא מאוד מאוד - - -

אורי מקלב: עובדה שבעולם זה גם לא התפתח בצורה דרמטית.

<אלעד פארן: קשה מאוד, אבל את הניהול האדמיניסטרטיבי של זה - - -

אורי מקלב: כל המסביב, שהוא יותר חשוב מההצבעה עצמה.

<דותן נאמני: באופציה הדיגיטלית זה אמור להיות מוניציפלי וממשלתי ביחד.

אורי מקלב: אפילו שזה שני גופים.

<ענת לוי: הנושא של הבחירות, דיברנו בוועדה על הנושא של הסייבר.

אורי מקלב: הסייבר, השפעה חיצונית מ - - -

<מאור דוד פור: ברור.

<דותן נאמני: אנחנו משתפים פעולה עם רשות הסייבר באופן הדוק וצמוד, גם רותמים את המשאבים של מייקרוסופט לטובת הגנת הסייבר במדינת ישראל וגם משתפים ידע ממדינת ישראל למרכזי המחקר של מייקרוסופט.

<מאור דוד פור: פרויקט יפה מאוד, נוסף, שבקרוב מאוד עולה לאוויר זה פרויקט של רשות מקרקעי ישראל איתנו, צ'טבוט.

<מאור דוד פור: אחד הצרכים זה באמת של יזמים וחברות לקבל מידע לגבי מכרזי קרקעות שיש במדינה.

<מאור דוד פור: קשה מאוד להתמצא באתר רשות מקרקעי ישראל לקבל מידע, פתחנו צ'טבוט אוטומטי.

<מאור דוד פור: אני נכנס, מקליד את הדברים שאני הקלדתי, עשיתי לכם - - -

אורי מקלב: זה מכרז שאתם זוכים בו?

<דותן נאמני: זה בדרך כלל פרויקט של המשרד עצמו, אנחנו הספק, הוא עושה שימוש בטכנולוגיה שלנו, שחלקן אגב טכנולוגיות - - -

אורי מקלב: הוא נותן את התמיכה ואתם מטמיעים.

אורי מקלב: מה אתם עושים?

<דותן נאמני: אנחנו בדרך כלל נותנים ייעוץ, שיתוף פעולה, אנחנו יוזמים, אנחנו מאפשרים את האופציה והמכרז - - -

אורי מקלב: וגם שינויים בתכנות אתם עושים?

<דותן נאמני: יש מנגנוני מכרזים ומייקרוסופט לפעמים מציעה את עצמה כמי שיכולה לעשות את הביצוע בפועל, אבל זה שלב שני והוא ערוץ נפרד.

<דותן נאמני: את ההנגשה של הטכנולוגיה אנחנו עושים כחלק מהמחויבות שלנו בישראל להנגיש ולה - - -

<מאור דוד פור: זה שיתוף פעולה שנעשה עם שותף עסקי שלנו ברשות מקרקעי ישראל, מבוסס כמובן על הטכנולוגיה שלנו.

<מאור דוד פור: לדעתי כמדומני, אם אני לא טועה, גם חבר הכנסת מקלב, היית אחראי על ועדה לשיפור השירות.

אורי מקלב: לפניות הציבור.

<מאור דוד פור: בעבר וצ'טבוט כזה, בכל משרד ממשלתי, שיהיה אפשר לפנות אליו באופן אוטומטי - - -

אורי מקלב: זה עולם אחר.

<מאור דוד פור: משפר את השירות בצורה משמעותית ולדעתי אפשר לקחת כזה דבר ולשכפל אותו בהרבה מאוד מקומות.

אורי מקלב: המון מידע לא ידוע, חלק מהבעיה שלנו זה שלא יודעים את המידע.

אורי מקלב: אין נגישות למידע.

<מאור דוד פור: נכון.

<מאור דוד פור: הפלטפורמה כבר קיימת, אפשר פשוט לקחת ולשכפל את זה.

<מאור דוד פור: רכבת ישראל גם כן.

<מאור דוד פור: כל מערך תכנון הנסיעות, בין אם זה לציבור ובין אם זה פנימי, רכבות משא, ציוד וחומרים מסוכנים, איך שזה לא יהיה.

<מאור דוד פור: מערכת חדשה שעלתה, העלינו גם כן לענן ומאפשרת באמת לתכנן את הנסיעה בצורה טובה יותר וקלה יותר.

<מאור דוד פור: הרכבת מאוד מרוצה מהמערכת הזאת כי אין לה נפילות.

<מאור דוד פור: היו להם ימים ספציפיים - - -

אורי מקלב: אבל זה לא לאזרח?

<מאור דוד פור: לא, גם לאזרח וגם פנימי שלהם.

<ענת לוי: שירות תכנון נסיעות זה לאזרח.

<אלעד פארן: בסופו של דבר הם מתכננים את המסלולים - - -

אורי מקלב: ברכבת זה באמת חשוב מאוד, כי הרכבת הולכת להיות הסעה המונית, היא מתפתחת.

אורי מקלב: הרכבות יהיו, הקלות ולא הקלות, ובסופו של דבר היא גם אמינה יותר.

אורי מקלב: בשונה מאוטובוסים שאנחנו יודעים שתלויים בדברים אחרים, ההרגל להשתמש היום בתחנות, שאנשים מצפים להם.

אורי מקלב: האוטובוס אומר 'עוד חמש דקות' והוא לא אמין, יש בעיות במערכת הזאת.

<קריאה: יש להם יכולת לא רעה להסתדר עם הפקקים.

אורי מקלב: בגלל שהרכבת היא דורסנית בעניין הזה, אז זה מאוד חשוב.

<מאור דוד פור: אז ברכבת ישראל ידעו על ימים ספציפיים שיש להם נפילות של המערכת ואחרי כל פעם נערכו ורכשו עוד חומרה וזה עלה להם הרבה מאוד כסף, עכשיו הם לא צריכים את זה, שירותים שאוטומטית עולים ויורדים והשירות שלהם השתפר פלאים.

<מאור דוד פור: עוד שירות מאוד יפה שאפשר לקחת ולשכפל אותו בהרבה משרדי ממשלה זה מערכת של שיתוף קבצים.

<מאור דוד פור: משרד החוץ משתמש בו ומאפשר באמת לשתף קבצים, קצבי מדיה בעיקר, עם הקונסוליות והשגרירויות בעולם.

<מאור דוד פור: היה להם צורך אמיתי לדבר הזה, בגלל ההסברה, הרבה בגלל ההסברה, ואפשר לקחת שיתוף קבצים לכל משרד ממשלתי ולכל גוף.

<מאור דוד פור: דבר לפני אחרון, משרד החקלאות, גם כן לקח ושיפר משמעותית את כל מערך הגנת הצומח, מטפסים ידניים ותהליך שלקח שלושה שבועות עד שאפשר באמת היה לייצא צומח מישראל, היום זה הפך לתהליך ממוחשב.

<איילת חאקמיאן: יש להם גם את האפליקציה של השוואת המחירים של התוצרת החקלאית.

<מאור דוד פור: זה לא שלנו, זה לא איתנו.

<מאור דוד פור: הדואר גם עובד איתנו בסחר מקוון.

אורי מקלב: הדואר היום במערכת?

אורי מקלב: גם השינוע?

<מאור דוד פור: כן.

<מאור דוד פור: כל הנושא של טיפול החבילות הוא פרויקט שעשו איתנו.

אורי מקלב: הם עכשיו עשו על זה פרסום, לפני כמה ימים.

<מאור דוד פור: נכון.

<מאור דוד פור: הייתי גם במודיעין בבית החלוקה החדש שלהם, עובד יפהפה.

<מאור דוד פור: הם עשו את זה גם ממש מהר.

אורי מקלב: היום זה לא מכתבים, היום כל הקניות ברשת, מדברים על מיליון מוצרים.

אורי מקלב: אני נאבקתי עכשיו - - - בכל דבר יש ממשקים לכנסת - - - רצו לבטל, היה לחץ לבטל את זה, זה גורם לתחרות, והיה לחץ להעלות את זה, הפטור על 75, על מע"מ.

אורי מקלב: יש גם פטור על מכס, שני מדרגים - - -

<מאור דוד פור: רוצים לבטל עכשיו את הפטור הזה של 75 דולר.

אורי מקלב: אז יש מאבק, באים הסוחרים בישראל ואומרים שאין מאבק הוגן, אז אני שאלתי, את העניבה הזו אני קונה בדולר, למה אני צריך לקנות את זה בחנות ב-80 שקל ואנחנו קונים את זה באותו מקום?

אורי מקלב: נכון שיש לו עלויות אחרות, יש לו ארנונה ויש לו דברים אחרים, אבל בסך הכול הפערים האלה - - - למה מי שנוסע לחוץ לארץ מותר לו 200 דולר?

אורי מקלב: הוא יכול היום לנסוע - - - מצד שני הסוחרים אומרים לי 'אם אתה נותן פטור, אני משלם את המע"מ, איך אתה רוצה - - -?', מערכת האיזונים צריכה להיות מאוד מאוזנת, לא רק בהשוואה למדינות אחרות.

אורי מקלב: בארצות הברית זה 800 דולר, שאר המדינות האירופאיות זה מינימום 180 דולר פטור לגמרי.

אורי מקלב: אנחנו נמצאים כמו הפיליפינים, מי שמתחתינו, הפיליפינים אולי מתחתינו.

<מאור דוד פור: אתמול הייתה הפגנה בתל אביב של סוחרי הטקסטיל.

אורי מקלב: על זה שלא - - -

<ענת לוי: אבל כל בעלי העסקים הקטנים - - -

<קריאה: זה בדיוק המהפכה, המהפכה מתרחשת בעולם - - -

<אהרון ירוסלבסקי: כמו שקורה בארצות הברית, מרכזי קניות מתחילים להתרוקן.

אורי מקלב: עכשיו אני שואל, איזה זכות יש לך להגיד לי 'אתה לא תקנה שם, תקנה במקום אחר' ושאני אצטרך לשלם יותר כסף בגלל שאתה רוצה לחזק את הסוחרים.

אורי מקלב: היצרנים, אם היה אומר לי יצרנים הייתי אומר תשמע, לייצור, כמו חקלאות, יש איזה משהו ש - - - אבל הם לא יצרנים, זה סך הכול סוחרים, הוא לא - - - אז יש כאלה שניסו לצעוק שהם גם יצרנים, בשוליים.

<אהרון ירוסלבסקי: הכול משם, כולל הגדולים ביותר, הכול בא משם.

אורי מקלב: נכון שהוא מעסיק 20 עובדים - - -

<קריאה: כולם מתווכים.

<קריאה: אתה בעצם קונה משם, קונה מאותו מקום - - -

אורי מקלב: קונה מאותו מקום ו - - -

<קריאה: אתה יודע מה יהיה בסוף מבחינה כלכלית?

<קריאה: נאמר שיגבילו את העניין הזה, כל התוספת ברווח, בסוף הם לא יגזרו אותה, בעלי הקניונים יגזרו אותה.

אורי מקלב: כן.

אורי מקלב: חוץ מזה אנשים בסך הכול נוסעים לחוץ לארץ, נוסעים הרבה, היום השופינג הוא לא חלק מה - - - היום מה עושים?

אורי מקלב: נוסעים לחוץ לארץ - - -

<ענת לוי: בינתיים זה חלק מהכיף, אל תיקח לנו את זה.

אורי מקלב: אתה לא עושה היום שופינג בחוץ לארץ.

אורי מקלב: אין מי שעושה שופינג היום שם, אנשים שנוסעים לצרכי מסחר, מי עושה?

אורי מקלב: מה פתאום שיעשה את ה - - - חבל לו על כל דקה, אין שום סיבה, אין לו שום יתרון גם.

<קריאה: אתם יודעים כמה חבילות עוברות היום בדואר בישראל ביום?

<קריאה: 150,000 חבילות.

<קריאה: זה מה שאמרו לי, נתונים אחרונים.

<דותן נאמני: אנחנו מתכנסים ללוח הזמנים של היושב ראש.

<דותן נאמני: אלעד יציג והוא מיד יראה התנסות במשקפיים.

<דותן נאמני: הייחוד של המשקפיים זה שאתה רואה את המציאות כמו שהיא ואתה יכול להלביש עליה אלמנטים נוספים, הולוגרמות.

<דותן נאמני: זה נעשה בשימוש בעולמות הצבאיים, בעולמות הרפואה וכו'.

<דותן נאמני: זה מוצר קיים.

אורי מקלב: אז אני אסכם, אני אגיד לכם עכשיו, מאוד נהניתי, מאוד התרשמתי.

אורי מקלב: אני חושב שזה היה ביקור גם משכיל, גם מאלף, להיפגש ככה עין בעין, לחוש את המעצמה הטכנולוגית הזאת שלא משנה, מספר אחת, לא מספר אחת, אבל זה משהו ענק.

אורי מקלב: כשרואים את זה עין בעין זה משהו אחר, אינה דומה שמיעה לראייה, לחוש אתכם, לראות את האנשים האנושיים שעומדים מאחורי הדברים וגם לראות שזו לא רק חברה מסחרית.

אורי מקלב: מאוד התרשמנו מהחלק הערכי של החברה, זה באמת מחזק ומחייב אותנו.

אורי מקלב: לראות את החלק האנושי, אנחנו חושבים שזו עוד חברה מסחרית?

אורי מקלב: לא, יש להם הרבה חשיבה להיטיב עם האנושות ולעשות את זה - - - יש משל של החפץ חיים, הוא כתב ספרים הרבה לחזק את החלק הערכי של האנשים והוא אומר, הוא מדבר בעולם הדימויים של אז, הוא אומר, זלמן, האופה בעיירה, היה יושב בסוף בית הכנסת, אף אחד לא היה מתחשב בו, 'למה?' הוא אומר 'תסתכלו עליו, הוא האיש שהכי הרבה עושה למען האנושות, הכי עושה חסדים', מדוע?

אורי מקלב: בחורף הוא הראשון שפוסע בשלג ועד שהוא הולך למאפייה והוא צריך לבקע את העצים ובחום בקיץ בדיוק הפוך, בחום הגדול הוא עומד ליד התנור, כשאנחנו באים בבוקר הלחם כבר מונח, כל אחד לפי ההזמנה שלו והולכים לעבודה ולבית הספר, אז למה לא מחשיבים אותו?

אורי מקלב: הוא אומר, אם הוא היה עושה את אותו דבר ואומר 'אני רוצה לעזור לאנשים לקום בבוקר, שיהיה להם אוכל, לחם, עם מה ללכת לבית הספר, עם מה ללכת לעבודה' - - - צריך להרוויח, אז הוא היה נחשב, הוא היה יושב בקדמה.

אורי מקלב: במחשבה הוא לא מכניס את זה, רואים רק שהוא רוצה להרוויח, אז הוא לא - - - הוא זלמן האופה, הוא לא - - - המחשבה לבד עושה את כל השינוי.

אורי מקלב: אותו דבר כשאתה עושה את זה, איך שאתה מסתכל על הדבר, זה הכול שינוי, ובאמת כשרואים את זה, אנחנו נמצאים בשיא הטכנולוגיה, אמנם לא הספקנו אפילו - - - אבל יש כמה דברים אחרים.

אורי מקלב: אנחנו מאוד מאוד מעריכים גם את הממשק הממשלתי שיש לכם.

אורי מקלב: בעצם אתם, תחת הפלטפורמות שלכם משפרים ואנחנו הרבה עוסקים בשיפור השירות, בייעול השירות, בחיסכון הרב שיש בזה, בקדמה שיש בדברים האלה.

אורי מקלב: אני גם מאוד מודה לעובדי הכנסת שבאו איתנו ביום הזה, הם באמת אנשי המקצוע, הרגשנו ביטחון להגיע לפה, לא הרגשנו ביטחון להגיע לפה בלעדיהם ואנחנו - - -

<עוז כהן: לפי רמת הבקיאות שלך אנחנו יכולנו - - -

אורי מקלב: זה התיווך ש - - - אנחנו באמת השכלנו מאוד, התרשמנו מאוד ואנחנו שמחים על שיתוף הפעולה בינינו ואנחנו נעצים אותו.

<דותן נאמני: כבוד היושב ראש, תודה רבה שבאת.

<דותן נאמני: אנחנו מאוד מאוד התרשמנו ואשרי העם שיש לו מנהיגים כאלה עם ראייה טכנולוגית וראייה נכונה, אנחנו רואים את עצמנו ואנחנו יותר מכל נשמח להיות השותפים שלכם ולאפשר לכם לעשות את זה.

<דותן נאמני: כשאתם עושים יותר אנחנו כולנו נהנים.

<קריאה: יש בכנסת באמת לעילא ולעילא, מהטובים שיש בממשלה.

אורי מקלב: הפער הזה בין טכנולוגיה קיימת לבין הזמינות שלה והיישום שלה בממשלה, יש פערים גדולים שאנחנו צריכים ביחד לצמצם אותם ל - - -

<דותן נאמני: תנצלו את זה שיש לכם שותף בוועדת המדע.

<דותן נאמני: אנחנו גאים ומעריכים את זה שיש שותף ואנחנו איתכם.

אורי מקלב: אנחנו נהיה בקשר.

אורי מקלב: אני מבקש מכם שתבואו, אם יש לכם נגישות לדיונים שיש לנו, חשוב לנו שמגיעים, אומרים את הדברים.

אורי מקלב: זה באמת חשוב, מילה שלכם זה בכל אופן הרבה יותר אפקטיבית מ - - -

<דותן נאמני: אנחנו נשמח להגיע.

<דותן נאמני: תודה.